﻿UNIVERSITATEA BABEŞ-BOLYAI, CLUJ-NAPOCA FACULTATEA DE LITERE TEZĂ DE LICENŢĂ CATEDRA: LITERATURĂ ROMÂNĂ, TEORIA LITERATURII ŞI ETNOLOGIE PRINCIPIUL CANONIC IUNIE 2009 PRINCIPIUL CANONIC Modéle canonice teoretice, analiză critică a conceptului canonic, dezbaterea canonică românească „Deţinem canonul pentru că suntem muritori şi, de asemenea, uşor în întârziere ” „Departe de a fi slujitorul clasei sociale dominante, canonul este mesagerul morţii Pentru a-l «deschide», trebuie să-l convingi pe cititor că s-a mai făcut lumină într-o zonă a tărâmului de dincolo ” „Tradiţia nu este un simplu transfer sau un proces de transmitere benignă, ea este şi un conflict între vechile genii şi aspiraţiile prezente, al cărui scop este supravieţuirea literară sau includerea în canon ” Harold BLOOM CUPRINS A R G U M E N T Canonul reprezintă problema centrală a oricărui discurs cultural, fiindcă limitelor largi şi principiului cvasi-prezent ale unui canon nu li se poate sustrage nici un fapt de cultură sau de civilizaţie A ocoli problema canonică, după cum se obişnuieşte, este un gest de ignoranţă, care are, cel mai adesea, drept efect destabilizarea unui câmp cultural şi invadarea lui de principii, elemente sau discursuri ce-i sunt străine De aceea consider esenţială o dezbatere despre canon, despre conceptul canonic şi despre principiul (canonic regăsibil la toate nivelele şi în toate epocile culturale), ca şi despre strategiile, formele şi modelele sistemului canonic După ce, pentru mai bine de două secole, în teologie studiul canonului a suportat rigorile filologismului şi ale istorismului, în ultimele decenii are loc o relansare a dezbaterii despre canon, care a fost importată şi în câmpul cultural Relaţionat unei Tradiţii, respectiv memoriei care o susţine şi o formează (dacă nu, mai exact spus, formatează), canonul a devenit problema centrală a unor preocupări, care, însă, au fost prea puţin focalizate asupra definirii şi înţelegerii mecanismului său sistemic, dar mai ales asupra unor manifestări particulare sau a unor erori şi abuzuri canonice (condamnate de Harold Bloom, în lupta cu Şcoala Resentimentului, încă din urmă cu 15 ani) Pentru Harold Bloom, canonul occidental reprezintă corpusul fundamental al unei civilizaţii şi culturi distincte (canon „universal, nu doar occidental sau oriental şi din ce în ce mai puţin eurocentric”), constituind memoria selectivă a valorii estetice (respectiv, literare) Considerăm limitată o astfel de perspectivă, ea denotând o acută lipsă de reflecţie critică asupra conceptului canonic Lucrarea de faţă îşi propune, în urma criticii unui model canonic (acela al lui Harold Bloom), tocmai această definire, înafara căreia problema canonică devine din ce în ce mai vagă şi, eventual, mai vulnerabilă Criticul american de la Yale a preferat o abordare topografică şi particulară a problemei canonice; trebuie însă să fim conştienţi de faptul că, înaintea unei dezbateri locale pe teme canonice, e esenţială (fiindcă e normatoare) o dezbatere teoretică – nu exclusiv polemică în raport cu erorile şi abuzurile canonice, ci înainte de toate – fundamentală şi definitorie pentru ceea ce este şi ceea ce trebuie înţeles prin canon Yves Congar, unul dintre teoreticienii canonului (în ramura sa teologică), observa formarea a două filosofii canonice distincte, odată cu polarizarea imperială a creştinătăţii (Occident / Orient) Activ, pedagogic, moral şi social, canonul occidental urmează o logică aristotelică a eficienţei; contemplativ, dogmatic şi oficiant, canonul oriental e fidel unei logici platoniciene a epifaniei Opţiunea mea este, deci, în compensaţia involuntarei şi, probabil, inconştientei opţiuni a lui Bloom, pentru o înţelegere contemplativă (a se citi reflexivă) a canonului, pentru o izolare metodică (iniţială) a problemei canonice de circumstanţialitatea manifestărilor istorice ale canonului, precum şi pentru un discurs normator, sistematizator, prin urmare – în mod cert – teoretic, al problemei canonice Pornind de la aceste premise, consider că obligaţia oricărei dezbateri despre canon e aceea de a urmări modéle canonice deja explicitate (realizând o analiză critică a lor), de a propune un propriu model teoretic de sistematizare a canonului (şi, deci, de definire a lui), ca şi de a particulariza, în numele unui studiu de caz, aceste conceptualizări, la nivelul unui anumit spaţiu cultural, în interiorul căruia pot fi urmărite ipostazierile proteice ale principiului canonic, ca şi tensiunile, tulburările, respectiv restructurările pe care acesta le operează Aceasta este şi rezumarea demersului meu analitic şi teoretic din prezenta lucrare, care constituie o introducere personală într-un proiect amplu (ce va fi dezvoltat în urma dobândirii unor competenţe de performanţă în istoria şi teoria artei), ca istorie şi sistematică ale canonului I M O D E L U L C A N O N I C B L O O M I A N ………… 1 HAROLD BLOOM – CRITIC ELEGIAC ● 2 CONTEXT, POLEMICI, MIZE ● 3 ESTETICA LUI BLOOM ● 4 CANON, CANONIC, CANONIZARE: PRINCIPIILE UNEI TEORII ● 5 INCONSECVENŢE, CONTRADICŢII, LIMITE ……… 1 HAROLD BLOOM – CRITIC ELEGIAC Nu avem înainte, cu titlul Canonul Occidental, un studiu teoretic propriu-zis Putem vorbi mai degrabă de un eseu literar incisiv, programatică elegie agonală pentru canon, prelungă schiţă a unei critici aplicate studiilor culturale interdisciplinare Succesul de care s-au bucurat cartea şi autorul contrazice, întrucâtva, exigenţa valorică însăşi pe care Bloom o consideră etalon universal al canonicităţii, pentru că valoarea în sine a eseului nu trece dincolo de spaţiul aserţiunilor şi al tezei principale: necesitatea şi natura canonului De aceea consider paradoxal succesul lui Bloom şi al scrierii sale, fără însă a întârzia să adaug că e, în realitate, un fericit succes paradoxal: dacă nici o carte despre canon, ca aceasta, nu reuşea să se impună, e foarte posibil ca lupta cu Şcoala Resentimentului să fi continuat în secolul XXI şi să se fi dovedit mult mai periculoasă decât o vedem azi Harold Bloom se declară în două rânduri, fără ironică modestie, drept „critic literar elegiac” Suntem pe deplin de acord cu formula pe care a găsit-o spre autodefinire Aceasta, mai ales având în vedere modalitatea sa de abordare critică, tehnicile şi practica lecturii, argumentaţia limitată la etapa aserţiunii, retorica afectivă şi neechilibrată, irelevanţa unor probleme larg discutate, echivocul şi relativitatea exprimării şi ale unora dintre conceptele menite a explica mecanismele canonizării Critic al superlativelor, Bloom se decredibilizează prin uşurinţa cu care afirmă categoric supremaţia unor opere sau a unor studii; în medie, există un superlativ la 5 pagini, ceea ce-l pune pe autor în situaţia nefericită de-a se contrazice cu o seninătate superbă Vom consacra acestor inconsecvenţe un spaţiu mai larg în cele ce urmează Acum ne limităm la a observa că, dacă teoria despre canon este suficient de coerentă, deşi nu completă sau sistematică, conceptele aplicate în studierea fiecărui autor în parte sunt vagi şi fără nici un reper de cuantificare: faimă, reputaţie sau capodoperă îl scot pe Bloom tocmai pe terenul de care voia să salveze esteticul (şi anume, socialul), fiind, prin relativitatea lor, rezultatele subiectivităţii pe care şi-o asuma, cu mare titlu de glorie, în introducerea eseului El susţine individualitatea lecturii, având nevoie de o libertate totală: fără restrângerile culturale (instituţionale şi instituţionalizante) poate impune, flexibil şi personal (tocmai pentru că, prin numele incluse, e considerat obiectiv) un canon Intuiţia lui Bloom în ce priveşte epoca haotică (răspunzătoare de tentativele deschiderii canonului) e conştiinţa negării nu a numelor şi operelor din canon, ci a canonului însuşi; fie că e văzut ca index, fie că e văzut ca produs ierarhizat valoric prin selecţie temporală (care inevitabil ia în calcul receptarea şi istoria sa), canonul lui Bloom are meritul de-a se dovedi necesar sau (dacă termenul implică un grad de autoritate, atunci) inevitabil Iată de ce subiectivitatea şi particularitatea lecturii fac posibil canonul (fiind instrumente esenţiale pentru autor, dar, cum am arătat, capcane care-i vor relativiza nepermis discursul) 2 CONTEXT, POLEMICI, MIZE Fără îndoială, deci, impunerea acestui canon nu e un moft personal sau o politică literară Dimpotrivă, contextul în care se concretizează poziţia lui Bloom îi justifică încercarea Deconstructivismul, structuralismul şi neo-structuralismul (alias Derrida, Barthes, Foucault) resping, la jumătatea secolului XX, ideea de tradiţie, contestând criteriul valoric al ierarhiei, exclusivismul estetic al selecţiei şi ideea de centru, pe care canonul le întruchipa Acestor atitudini mai degrabă decanonizatoare, decât anticanonice, li se adaugă – deşi poate incluzându-le – ceea ce Bloom numeşte Şcoala Resentimentului (reunind, în viziunea autorului, feminismul, sociologismul marxist, şcoala lacaniană, neoistorismul, deconstructivismul şi şcoala semiotică) Refuzând reducerea esteticului la ideologie sau metafizică şi cerând depolitizarea canonului – a construrii şi demolării lui –, Bloom polemizează cu o mare parte a comunităţii culturale, încercând nu să impună un canon anume (ca index inclusiv sau exclusiv de titluri şi opere), ci să salveze literatura de virusarea ideologică, să demonstreze necesitatea şi inviolabilitatea canonului, să propună o teorie validă a canonului (aplicabilă memoriei culturale, dar validă şi viitorului literar al acestei culturi) Constrâns de mizele eseului său (impuse de însăşi natura polemicii cu Şcoala Resentimentului), Bloom se vede nevoit să construiască o teorie a canonului, pe care să o aplice, ulterior, operelor propuse la ocuparea eşafodajului construit Vulnerabilitatea Canonului occidental nu e o consecinţă a acestui eşafodaj – teorie culturală suficient de credibilă, deşi poate ignorantă în unele privinţe –, ci e efectul unei inadecvate (pentru că elegiace) articulări a teoriei în practica analitică (aplicată pe fiecare dintre cei 26 de autori): „Această carte studiază, cu o anumită nostalgie inerentă, douăzeci şi şase de autori, încercând să singularizeze acele trăsături care i-au făcut să devină scriitori canonici – adică influenţi în cultura noastră ” Tocmai aceată singularizare a fiecărui autor în parte, care să explice mecanismele generale şi particulare ale canonizării, nu este întreprinsă, ceea ce desparte în mod ireconciliabil teza şi mizele eseului de efectiva lor ilustrare Cel mult, Bloom studiază principiile interioare ale operelor marilor autori studiaţi; însă, credem noi, aceste principii nu i-au făcut să devină scriitori canonici, ci le-au făcut canonizabile operele Faptul că au şi intrat în canon aceşti autori, cu operele lor influente, e un proces care poate fi explicat extrem de parţial apelând la sumarul instrumentar pe care Bloom îl foloseşte (el însuşi recunoscând dificultatea extremă a parcurgerii şi înţelegerii procesului influenţei literare, ce stă la baza formării şi structurării canonului) Propun o mai atentă aplecare asupra gândirii criticului, pornind de la estetica lui, pentru a ajunge la particularizarea acesteia în teoria canonului 3 ESTETICA LUI BLOOM Estetica lui Bloom – mai exact spus, convingerile sale estetice – ar putea fi explicată (explicate) pornind de la originea teoriei influenţei, care fundamentează, de altfel, axiologia sistemului său estetic: „Valoarea estetică este, prin definiţie, generată de o interacţiune între artişti, o influenţare care înseamnă întotdeauna interpretare ” Bloom consideră că „orice operă literară importantă este o lectură greşită în scop creativ şi o interpretare greşită a unui text precursor (sau a mai multora) ” Relaţia dintre texte, deci, e definită de o lectură eronată, dar, în acelaşi timp, cu influenţe asupra actului de creaţie, dominat de o nelinişte a influenţei Anxietatea şi relaţiile istorice exterioare ale textelor unul cu celălalt sunt rezultatele şi nu cauza unor lecturi şi interpretări eronate Influenţa construieşte Tradiţia, Tradiţia generează influenţa Susţinând autonomia esteticului (împotriva esteticilor corupte de ideologii), Bloom caută „acea valoare estetică primară, liberă de istorie şi de ideologie, accesibilă tuturor celor care o pot citi şi privi ” Ne întrebăm, însă, de vreme ce această valoare se descoperă mai ales prin intuiţie axiologică: în a cui intuiţie se va avea o încredere atât de mare sau cine va avea, el însuşi, o asemenea intuiţie? Cred că se păstrează o urmă de idealism estetic în gândirea lui Bloom, astfel încât alternativa la cruciada anticanonică este o cruciadă pentru reinstaurarea unui centru şi a unui model structura(n)t exclusiv estetic al literaturii O astfel de literatură oferă lecturii mai degrabă o nefirească uimire, decât o confirmare a aşteptărilor (deşi Bloom acceptă plăcerea lecturii) Concepând vârstele lecturii (şi, deci, ale canonului) în funcţie de autoritatea centrală care a determinat canonul, autorul îşi structurează, mai degrabă estetic, decât cronologic, chiar materialul analitic, în patru mari epoci: „Poate că epocile lecturii – aristocratică, democratică, haotică – au ajuns la capăt, dar noua epocă teocratică va fi una a culturii orale şi vizuale ” Mai observăm că, în gândirea lui Bloom, viitorul cultural este nesigur şi deloc promiţător: „După zei, eroi şi fiinţe umane, urmează cyborgii ” Pe de altă parte, „astăzi nu ne mai invadează capodoperele, după cum vor dovedi şi anii următori (…) Arta pur şi simplu nu mai evoluează ” Teama de „balcanizarea canonului” şi conştiinţa faptului că, „cu cât istoria evoluează, vechiul canon se restrânge” trădează un pesimism plin de anxietate şi care, din 1994 – anul lansării cărţii pe care o discutăm – nu se confirmă ca îndreptăţit Ameninţarea canonului de televiziune, de universitatea resentimentului şi de teocraţia secolului XXI ar constitui un subiect de discuţie conex, dar îl invocăm pentru a indica o posibilă limită de gândire a autorului: natura însăşi a canonului – de tradiţie culturală confirmată nu instituţional, ci prin vot estetic universal – ar trebui să fie garanţia supravieţuirii acestuia dincolo de transformările tehnice sau ideologice generate de istorie (pe plan local sau global) „Moartea studiului serios al literaturii ca literatură” e văzută ca un proxim eveniment de către Bloom (de aceea – idee legitimă – „nu e totuşi imposibil de bănuit de ce studenţii de la filologie au devenit analişti politici amatori, sociologi neinformaţi, antropologi incompetenţi, filosofi mediocri şi istorici ai culturii cu orice preţ Ei resping literatura, se jenează de ea sau, pur şi simplu, nu le place să citească”) „Nu cred că studiul literaturii ca atare are vreun viitor, dar asta nu înseamnă că va dispărea critica literară Ca ramură a literaturii, critica va supravieţui, dar nu în instituţiile de învăţământ, probabil ” Cu toate acestea, „dacă nu se va mai studia critica în universităţi şi colegii, ea îşi va găsi locul altundeva, într-o versiune modernă a literaturii înţelepte”, care ar putea fi, la limită, inclusă într-o cultură media, de vreme ce, crede acelaşi autor, „noua epocă teocratică va fi una a culturii orale şi vizuale” Scepticismul lui Bloom (temperat doar de neliniştea fertilă din faţa unui text literar autentic) îşi are originile nu doar în observarea pasivă a evoluţiei sociale a artei, ci şi în depistarea unor germeni interiori acesteia, care o predispun unui amurg aşteptat Astfel, evoluţia interioară a literaturii a transformat-o într-un spaţiu entropic autodamnat: „Moartea poeziei nu poate fi grăbită de reflecţiile unui cititor, şi totuşi mi se pare just să presupunem că în tradiţia noastră poezia va sfârşi de propria-i mână, ucisă de puterea trecutului ei O nelinişte latentă în această carte [Anxietatea influenţei, n n ] e aceea că Romantismul, cu toate gloriile sale, va fi fost o mare tragedie vizionară, o întreprindere care s-a încurcat singură, însă nu a lui Prometeu, ci a orbului Oedip, care n-a ştiut că Sfinxul era muza sa ” Estetica lui Bloom e motivată de o agresivă campanie împotriva şcolii istoriste (franceze) Încă din Anxietatea influenţei, criticul se opunea unei interpretări contextualizant-istoricizante a fenomenului estetic, acuzând, într-o dură figură de stil, „sabatul vrăjitoarelor academice”: „Dacă dorim ca standardele judecăţii să supravieţuiască cât de cât actualului reducţionism cultural, trebuie să declarăm ferm că literatura înaltă este tocmai acest lucru, o reuşită estetică, şi nu propagandă de stat…” După douăzeci de ani, lupta cu tendinţele neo-istoriste devine şi mai radicală, Canonul occidental fiind o apologie declarată pentru canon şi o amendare a Şcolii Resentimentului Cred, până la urmă, iar o dovadă e şi disputa lui Bloom cu Paul de Man, că obiectul ultim al acestor dueluri e metoda critică adoptată, de unde şi delimitările metodologice declarate sau suficient de transparente în eseurile sale Concepţia despre critică îl distinge pe Bloom (izolându-l, totodată), în peisajul criticii şi teoriei literare a ultimelor decenii; original, dar suficient de vag pentru a nu fi cu totul credibil, criticul propune o reîntoarcere la critica literară ca rescriere a operei pe care o are ca obiect, prin utilizarea unui idiolect comun: „ Orice poziţie adoptată faţă de o operă metaforică va fi ea însăşi metaforică ” Limbajul criticii trebuie, de aceea, să fie comun limbajului preexistent şi pre-determinat poetic – prin influenţă – al poeziei: „ Vreau să spun că învăţăm de la critică nu un limbaj al criticii (o opinie formalistă pe care o împărtăşesc încă arhetipaliştii, structuraliştii şi criticii fenomenologi), ci un limbaj în care poezia e deja scrisă, limbajul influenţei, al dialecticii care guvernează relaţiile dintre poeţi ca poeţi ” În virtutea unei astfel de concepţii (ce susţine o relativă mistică a dialogismului critic), autorul şi-a propus Anxietatea influenţei drept „ o teorie a poeziei care se prezintă pe sine ca un poem sever, bazat pe aforism, apoftegmă şi pe o structură mitică foarte personală (deşi în întregime tradiţională) ” Pornind de la aceste premise, Bloom propune o critică antitetică, negativă în finalitatea ei: ea e chemată să nege atât discursul tautologic superficial al unei critici infertile, cât şi discursul reducţionist în care opera nu se regăseşte Manifestul criticii antitetice defineşte metoda lui Bloom ca o „serie de abateri după acte unice de neînţelegere creatoare”, desfăşurate în trei etape de meprisă, distincte şi cu funcţii de reperare a originii şi traseului influenţei Pentru Bloom „critica este discursul tautologic de adâncime, al solipsistului care ştie că e corect ceea ce vrea să spună, dar e greşit ceea ce spune Critica e arta cunoaşterii căilor ascunse ce duc de la un poem la altul ” Consider insolitul gest de asumare a unui discurs anti-instituţional, ca şi curajul de-a propune o critică la limită ştiinţifică, vagă, inexactă, elegiacă, un pariu pe care Harold Bloom îl face cu istoria formelor criticii şi ale discursului teoretic, pariu susţinut de credinţa criticului, conform căreia există două posibilităţi pe care viitorul le va furniza: fie studiul literaturii va dispărea, fie va fi radical schimbat cu un discurs care să semene mult celui promovat în Anxietatea influenţei sau în Canonul occidental Daca Bloom va câştiga sau nu acest pariu este greu de apreciat; la ora aceasta putem doar conta pe valabilitatea câtorva dintre principiile celor două mari teorii ale sale, care, cel puţin la noi, se dovedesc fertile unei reconsiderări a spaţiului cultural: teoria influenţei şi aceea a canonului Că ele sunt complementare sau că, într-un fel, una îşi are fundamentul în cealaltă, este un fapt pe care îl vom discuta mai jos, şi care ne interesează mai ales pentru surprinderea evoluţiei gândirii critice bloomiene, de la poetica anilor ’70, la teoria culturală a anilor ’90 Există o dificultate a stabilirii exacte a deplasărilor de concepţie, dar ea poate fi surmontată printr-o lectură paralelă, apoi în contrast, a celor două importane eseuri ale sale, pe care le discutăm aici 4 CANON, CANONIC, CANONIZARE: LECTURA MODELULUI CANONIC BLOOMIAN A DE LA ANXIETATEA INFLUENŢEI LA CANONUL OCCIDENTAL Faptul că Anxietatea influenţei este scrisă în vara lui 1967 şi publicată în 1973, cu mai mult de douăzeci de ani în avans faţă de Canonul occidental, nu face nici ca teoria despre canon să nu aibă relaţii directe cu teoria influenţei, dar nici ca apologia agonală a acestuia să fie doar dezvoltarea firească a gândirii lui Bloom, pe baza unei maturizări de două decenii Metoda critică de bază este aceeaşi în ambele eseuri Principiile criticii antitetice, stabilite în Manifestul publicat în ’73, sunt cu fidelitate urmate în 1994 Ceea ce despart cele două lucrări sunt zona culturală de interes (teoria poeziei în ’73 şi teoria canonului în ’94), respectiv mizele ultime ale demersurilor (de-idealizarea teoriilor influenţei şi oferirea unei poetici eficiente unei critici mai aplicate, pentru Anxietatea influenţei, şi susţinerea unei axiologii bazate pe centralitate şi întruchipată de canonul literar, pentru Canonul occidental) Dezvoltarea gândirii lui Bloom în decursul celor două decenii scurse între apariţia acestor două lucrări poate fi urmărită şi stabilită în linii mari; ne preocupă acest demers întrucât el completează harta esteticii lui Bloom şi a concepţiei sale despre canon, relevând totodată relaţiile evidente sau subtile dintre teoria influenţei şi principiul canonic Întrucât vom sintetiza într-o secţiune următoare teoria canonului în viziune bloomiană, ne rezumăm aici la a oferi o sinteză a anxietăţii influenţei, stabilind raporturile ei cu teoria canonului, prin surprinderea acelor noţiuni, concepte sau principii care au migrat inconştient sau care au fost translatate de autorul însuşi dintr-o lucrare în cealaltă Înainte de toate, e esenţial faptul că influenţa nu este pentru Bloom nici expresia unui determinism (etatismul estetic fiind exclus, ca un virus ideologic promovat de Şcoala Resentimentului, în fruntea căreia se află neo-istorismul francez), dar nici obiectul unui demers de depistare a surselor sau de istorie a traseului secular al unui element literar („Prin «influenţă poetică» nu înţeleg transmiterea de idei şi de imagini de la poeţii mai timpurii la cei ce vin după ei ”) Cu mize ce depăşesc registrul minor al unor astfel de metode critice, Anxietatea influenţei „oferă o teorie a poeziei prin intermediul unei descrieri a influenţei poetice sau a povestirii relaţiilor intra-poetice ”, pornind de la convingerea că istoria poeziei e inseparabilă de influenţa poetică Mai mult, nu doar fundament al unei metode critice, influenţa ocupă în gândirea criticului american un rol esenţial în evoluţia orizontului condiţiei umane, respectiv a imaginii acesteia în cultura ultimelor trei milenii: „Invenţia umanului, aşa cum o cunoaştem, e un mod al influenţei care depăşeşte de departe literarul ” Cu funcţiile majore cu care este învestit, conceptul influenţei susţine „o structură mitică foarte personală (deşi în întregime tradiţională)”, în sistemul căreia se relevă amploarea şi natura interioară a acesteia: „Influenţa Poetică nu e o separare, ci o victimizare, e o distrugere a dorinţei Emblema Influenţei Poetice este Heruvimul ocrotitor, pentru că el simbolizează ceea ce va deveni categoria carteziană a întinderii ” Această întindere descrie dinamica influenţei, în virtutea căreia „unde a fost precursorul, acolo va fi şi efebul…” Relaţia dintre autori şi, în fapt, dintre operele lor, este construită pe influenţă şi determinată de o anxietate a contaminării Un al doilea concept esenţial este introdus de Bloom ca o constantă determinantă a influenţei: „Marele adevăr al influenţei literare e că ea reprezintă o anxietate irezistibilă ” Ca în cazul influenţei, criticul delimitează conceptul anxietăţii de posibile semantizări ideologice; anxietatea nu e o stare internalizată (nefiind, deci, patologie), ci o nelinişte împlinită în opera pe care a marcat-o: „Prin «anxietatea influenţei» n-am intenţionat niciodată să desemnez o rivalitate freudian-oedipiană ” Dacă importanţa influenţei reieşea din poziţia ei centrală într-o metodă critică şi în evoluţia conştiinţei umane în procesul de transfigurare literară, centralitatea anxietăţii influenţei reiese din faptul că ea e îngropată „la temelia agonală a întregii literaturi a imaginaţiei” Modul în care această anxietate devine un fundament al literaturii (post-iluministe) este unul dublu: atât ca principiu al transmiterii valorii şi al continuităţii canonice („Canonul este o anxietate împlinită, aşa cum orice operă mare este împlinirea anxietăţii autorului ei ”), cât şi ca supra-temă a întregii poezii moderne (ca „teamă a oricărui poet că nu i-a rămas nicio operă de creat”) Importanţa acestei nelinişti în faţa precursorului are menirea de-a nu limita influenţa la un mimetism perpetuu; dacă „originalitatea literară autentică devine întotdeauna canonică”, această originalitate va fi câştigată doar cu preţul unei asumări a operei precursorului la un nivel dialectic: „aproprierea pentru sine implică uriaşe anxietăţi ale îndatorării”, dar „pentru a apropria peisajul precursorului, efebul trebuie să-l înstrăineze şi mai mult de sine însuşi Pentru a obţine un sine şi mai lăuntric decât al precursorului, efebul devine în mod necesar mai solipsist Pentru a scăpa de privirea imaginată a precursorului, efebul caută să-i restrângă orizontul, ceea ce lărgeşte pervers privirea…” Există, deci, o depărtare inerentă aproprierii operei precursorului, depărtare pe care Bloom o explică printr-un al treilea concept important al teoriei influenţei, mepriza, act de răstălmăcire a operei precursoare, prin care anxietatea îşi începe sublimarea: „Anxietatea influenţei reiese dintr-un act complex de răstălmăcire «tare», o interpretare creatoare căreia eu îi spun «mepriză poetică» ” Fiind o cauză a anxietăţii, mepriza are un loc esenţial în gândirea lui Bloom prin aceea că ea se află la baza criticii antitetice (despre care putem spune că e sumă de meprize în trei reprize) „Act unic de neînţelegere creatoare”, lectura eronată devine, în critica lui Bloom, sinonim al creaţiei: „Orice operă literară importantă, spune criticul în Canonul occidental, este o lectură greşită în scop creativ şi o interpretare greşită a unui text precursor (sau a mai multora) ” Fiind totodată o anxietate rezolvată şi o mezalianţă, opera literară apare, în viziunea lui Bloom, drept o mişcare dialectică de asumare şi negare, un tensionat punct critic al unui anume nivel de realitate, unde „figurile majore persistă în bătălia cu predecesorii lor puternici, chiar până la moarte ” Punctul nodal primar care intersectează teoria influenţei cu teoria canonului este Shakespeare În Canonul occidental Bloom îi acordă dramaturgului englez rolul de-a fi reinventat umanul; în Anxietatea influenţei declară că „invenţia umanului, aşa cum o cunoaştem, e un mod al influenţei care depăşeşte de departe literarul ” Considerând că „Shakespeare a influenţat lumea mult mai mult decât l-a influenţat ea iniţial”, criticul îl plasează, gest fundamental pentru Canonul occidental, pe dramaturg în centrul canonului Mai mult, „a afirma că Shakespeare şi influenţa poetică sunt aproape acelaşi lucru nu e foarte departe de observaţia că Shakespeare este canonul occidental ” Punându-l pe Shakespeare, două decenii mai târziu, în centrul canonului („Shakespeare este nucleul, embrionul acestui canon universal, nu doar occidental sau oriental şi din ce în ce mai puţin eurocentric (…) O mare parte din literatura occidentală este, în grade diferite, o creaţie defensivă faţă de opera lui Shakespeare, care poate avea o influenţă atât de copleşitoare încât să-i distrugă pe toţi cei care nu i se opun ”), Bloom trădează un amănunt relevant al evoluţiei gândirii sale critice: Canonul occidental se naşte în Anxietatea influenţei, întrucât canonul se naşte în influenţă, ambele rimând în personalitatea lui Shakespeare, care e, deopotrivă, influenţa însăşi şi canonul Dincolo de principiul generator al ambelor teorii (opera lui Shakespeare), acestea comunică printr-un pattern ce defineşte în general estetica lui Bloom: „O operă canonică nu poate exista înafara procesului influenţei literare ” este afirmaţia care leagă organic cele două teorii Precursorul ca Obstacol, din Anxietatea influenţei, devine figura mai veche ce alege geniul tânăr, din Canonul occidental; astfel definit, principiul inter-canonic se construieşte pe baza legitimităţii influenţei, legitimând la rândul său atât centralitatea canonului (Shakespeare ca influenţă primă), cât şi principiul său de construire (relaţiile de anxietate a influenţei dintre autori şi opere) Bazat pe influenţa demonstrată ce stă la baza istoriei poeziei, canonul devine o neîntreruptă discontinuitate ce rezistă în transmiterea şi asumarea polemică a operelor, de la un scriitor de geniu la altul, pe baza unei răstălmăciri, a unei meprise, a unei eronate lecturi fertile a înaintaşilor S-ar putea obiecta faptul că teoria influenţei e folosită în 1973 pentru a propune o teorie a poeziei, în timp ce Canonul occidental nu se limitează la poeţi canonici, luând în calcul toate genurile literare consacrate, de la poezie la eseu, proză şi dramaturgie Dar o astfel de obiecţie s-ar întemeia pe o confuzie de fond, pe care o văd rezolvată în natura independentă a influenţei în raport cu genurile literare amintite Bloom a demonstrat legitimitatea conceptului şi procesului influenţei ca principiu general al dinamizării spaţiului literar; faptul că în 1967 a folosit influenţa pentru a susţine o teorie a poeziei este doar aversul monedei: în 1994 a folosit aceeaşi influenţă pentru a explica şi legitima importanţa, principiul şi valabilitatea canonului Studierea aplicată a unui alt eseu al său, Cartografia mistificării, ar dovedi pe deplin valabilitatea explicaţiei noastre B TEORIA BLOOMIANĂ A CANONULUI Teoria canonului (deschisă deja în lucrarea anterioară, Anxietatea influenţei, 1973), ca şi estetica lui Bloom, merită azi o atenţie specială, iar aceasta nu doar pentru că aduc alternative la o dezbatere mai veche, ci pentru că au o relevanţă aparte în configurarea conştiinţei canonice a epocii noastre şi a celor pe care le vom forma Cu toate amendările ce i se pot aduce (şi de care Mircea Martin nu s-a ferit în prefaţa sa), consider că Bloom este, deşi dezorganizat în gestionarea materiei analitice a cărţii, suficient de inteligent şi de atent în Prefaţă şi preludiu şi în Elegie pentru canon Observ doar că teoria sa nu este clară, etapizată, de-limitată Din contră, ea trebuie recuperată prin parcurgerea întregii cărţi, reunind fragmentele critice şi nuanţările absolut circumstanţiale într-un sistem teoretic coerent E ceea ce ne-am propus, sumar, în cele ce urmează Necesitatea canonului are o origine dublă – internă şi externă – şi, prin aceasta, o dublă conotaţie Pe de o parte „deţinem canonul pentru că suntem muritori şi, de asemenea, uşor în întârziere ”, canonul fiind, aici, limita necesară şi criteriul de orientare şi selecţie cu ajutorul cărora parcurgem, într-un timp fatalmente limitat, operele semnificative ale umanităţii: canonul ca memorie culturală inclusivă şi selectivă a epocilor Pe de altă parte, „pragmatic vorbind, deschiderea canonului a însemnat distrugerea lui Ceea ce se predă acum îi include, cu orice preţ, pe cei mai buni scriitori, care se întâmplă să fie femei, africani, sud-americani, asiatici şi care nu au de oferit decât resentimentele lor, pe care le-au dezvoltat ca parte a propriei raţiuni de a fi Nu e nimic straniu sau original în astfel de resentimente şi, chiar dacă ar fi, n-ar fi îndeajuns cât să creeze urmaşi ai Iehovistului şi ai lui Homer, ai lui Dante, Shakespeare, Cervantes sau Joyce ” Ni se descoperă, deci, şi o a doua conotaţie a termenului: canonul ca index limitativ şi restrictiv al prezentului (în ciuda unei declaraţii ce încearcă să depărteze conceptul canonului literar de conotaţiile limitative ale canonului teologic) Cu aceste două accepţiuni ale canonului (nedeclarate, dar utilizate, deşi destul de aleatoriu, constant în Canonul occidental), Bloom construieşte o teorie ambivalentă a acestuia Criteriile canonizării construiesc, în fapt, canonul însuşi; intuiesc în şirul acestora un sistem interior şi unul exterior al canonizării Sistemul interior al canonizării (deci proiecţia operei în raza canonului) e inerent producţiei literare: originalitatea, stranietatea, demnitatea estetică, conştiinţa introspectivă, acuitatea cognitivă, forţa lingvistică, exuberanţa dicţiunii, stăpânirea limbajului figurativ şi puterea de invenţie au, ca rezultat, ceea ce numeşte autorul (comentându-o pe Jane Austen) persuasiunea canonică Cel puţin originalitatea şi stranietatea ar merita o discuţie specială, dar mă rezum la a observa că cea dintâi se manifestă, în viziunea lui Bloom, în reprezentarea fiinţelor umane, în rolul memoriei în cunoaştere şi în metaforele şi posibilităţile limbajului Stranietatea, cea mai importantă condiţie a canonizării în viziunea lui Bloom (şi, adaug eu, şi cel mai relativ concept al sistemului său), este „un fel de originalitate, care ori nu poate fi asimilată, ori ne asimilează ea pe noi, în aşa măsură încât nu ne mai apre stranie ”; „când citeşti pentru prima oară vreuna dintre aceste opere din canon ai senzaţia întâlnirii cu ceva străin, mai curând o uimire nefirească, decât o împlinire a aşteptărilor ” Mircea Martin nu se pune de acord cu Bloom în acest loc, aderând mai degrabă la plaisir şi juissance, ale lui Barthes, ca şi la estetica germană a receptării şi a efectului estetic (deci susţinând chiar împlinirea aşteptărilor şi plăcerea, deşi dificilă, a experienţei estetice; aş observa aici că Bloom nu neagă plăcerea şi împlinirea aşteptărilor în experienţa lecturii, ci afirmă anterioritatea uimirii nefireşti în raport cu plăcerea) Pe de altă parte, sistemul exterior al canonizării (deci relaţiile operei cu antologia oficială) ar reuni concepte şi principii precum tradiţia, influenţa (asumată şi exercitată), anxietatea (neliniştea relaţiilor cu autori şi opere anterioare), statutul operei de reprezentantă a specificului naţional şi a epocii sale, importanţa operei în istoria genului căruia îi subscrie Poate că, dintre acestea, tradiţia şi anxietatea influenţei au făcut cea mai glorioasă carieră: despre influenţa literară, Bloom scria că este „politica spiritului”; anxietatea şi influenţa sunt, deci, o fatalitate, nu o alegere, iată de ce „canonul este o anxietate împlinită, aşa cum orice operă mare este împlinirea anxietăţii autorului ei ”; şi, rezolvând problema efectului acestei anxietăţi, Bloom spune: „anxietatea influenţei mutilează talentul minor, dar stimulează geniul canonic ” La rândul ei, „tradiţia nu este un simplu transfer sau un proces de transmitere benignă, ea este şi un conflict între vechile genii şi aspiraţiile prezente, al cărui scop este supravieţuirea literară sau includerea în canon ” Relaţia dintre canon şi influenţă, în gândirea lui Bloom, este una funciar unitară, după cum insistă chiar autorul, când afirmă că „o operă canonică nu poate exista înafara procesului influenţei literare…” Interioară dezbaterii canonice, problema pe care o ridică în nenumărate rânduri Bloom, chiar dacă nu sistematizat, este aceea a canonizării Nu este deloc relevant explicată intrarea în canon a celor 26 de mari autori, dar teoria în sine este – în ciuda unei oarecare expresii vagi – satisfăcătoare: „În canon se poate pătrunde doar prin forţă estetică ”, „Scriitorii mari se aleg în canon pariind pe literatură aşa cum Pascal a pariat pe credinţă ”, „În canon intră autori mai noi, care se simt aleşi de către figuri mai vechi ” Urmând acestor consideraţii, dacă ne-am aştepta la o viziune progresivă a intrării în canon (de la cucerirea canonului literaturii de origine, spre cucerirea canonului internaţional), am avea surpriza de a constata că Bloom gândeşte tocmai invers lucrurile, întrucât pentru el „a fi centrul unui canon naţional înseamnă a rămâne definitiv într-o circulaţie dintr-o anumită limbă, dar această permanenţă rareori depăşeşte graniţele lingvistice ” Întrucât nu nuanţează aparenta contradicţie (de a te impune în canonul propriei ţări, dar de a te condamna, de aceea, la izolare lingvistică), sunt obligat să formulez o posibilă explicaţie, şi cred că aceasta stă în impunerea în canonul naţional prin renovarea limbii, act ce defavorizează opera în contactul ei cu limba – intermediară – de traducere, defavorizând inclusiv receptarea internaţională a operei şi, prin urmare, scăzând şansele reale ale acesteia de admitere în Marele canon Impunerea în acest canon occidental (deşi termenul comportă mult prea multe restricţii în spatele cărora stau prejudecăţi inadmisibile) se face în special prin orizontul condiţiei umane, pe care opera reuşeşte să-l includă şi să-l proiecteze: „Canonul, departe de a fi slujitorul clasei sociale dominante, este mesagerul morţii Pentru a-l «deschide», trebuie să-l convingi pe cititor că s-a mai făcut lumină într-o zonă a tărâmului de dincolo ” În sfârşit, „cel mai mare adevăr în legătură cu formarea canonului este faptul că el nu se datorează nici criticilor, nici academicienilor, ca să nu mai vorbim de politicieni Scriitorii, artiştii, compozitorii înşişi determină canonul, făcând legătura dintre marii înaintaşi şi marii urmaşi ” O apreciere ar merita notată, dată fiind stranietatea ei: „Autoritatea estetică şi puterea creatoare sunt tropi, dar ceea ce semnifică ele – să o numim «canonicitate» – are un aspect brut cuantificabil, care constă în a afirma că William Shakespeare a scris 38 de piese, dintre care 24 pot fi considerate capodopere…” Din punctul de vedere al ştiinţificităţii actului teoretic, e suficient de greu de admis că, în virtutea unor tropi semnificanţi necuantificabili, canonicitatea are o natură cuantificabilă Măsurarea canonicităţii e ea însăşi un trop şi se concretizează în influenţele exercitate asupra literaturii posterioare, nicidecum într-un număr precis de opere considerate (toate) capuri de operă Important ar fi de subliniat şi că, pentru Bloom, canonic înseamnă şi intercanonic, în sensul existenţei unei lupte în interiorul canonului (relevant fiind exemplul lui Dante, care încearcă – de altfel, cu succes – să se salveze de autoritatea lui Vergiliu) Când spune că „morţii cei puternici se reîntorc, dar în culorile noastre şi vorbind cu vocile noastre”, Bloom nuanţează observaţia citată mai sus, conform căreia figurile vechi aleg autorii noi ai canonului, considerând însă, complementar, valabilitatea triumfului „de a-l fi plasat pe precursor în opera urmaşului”, dar nu la modul figurat, ci cât se poate de concret, „încât anumite fragmente din operele sale [ale precursorului, n n ] par nu să anunţe venirea acestuia [a urmaşului, n n ], ci să fie ele însele îndatorate urmaşului, ba chiar (în mod necesar) să fie diminuate de splendoarea superioară a acestuia ” Fiind rezultatul unor „imense complexităţi şi contradicţii ce constituie esenţa canonului occidental”, acesta este „orice altceva, dar nicidecum o unitate sau o structură stabilă” Fiind tot mai puţin eurocentric, canonul îşi impune treptat universalitatea, scopul lui definitiv fiind acela de a proteja literatura de invazia politicii culturale şi, deci, de propria-i dispariţie În sfârşit, ar mai fi de comentat şi problema efectivă a celor 26 de autori incluşi în canon Nu îşi are locul, aici, o nuanţare a fiecărui caz în parte Observ doar că, propunându-şi să particularizeze trăsăturile ce au impus canonizarea fiecărui autor în particular, Bloom nu a reuşit decât să analizeze, de cele mai multe ori aleatoriu şi dezorganizat, influenţele dintre autori (reminiscenţă a metodei din Anxietatea influenţei) şi caracteristicile distinctive ale operei fiecăruia, lăsând neexplicat (din prejudecata de-a nu face nici un compromis vreunei metode istoriste sau sociologiste) mecanismul – estetic şi social simultan – al intrării în canon a autorilor şi al formării canonului aşa cum îl avem azi Plasarea lui Shakespeare în centrul canonului e insuficient argumentată şi e expresia unei viziuni extreme a autorului în ce priveşte problema canonică, atrăgând totodată atenţia, prin retorica uneori mult prea elogioasă, asupra unei alte probleme, pe care doar o sugerăm aici, şi anume aceea a relaţiei dintre canonizare şi mitizare): „O mare parte din literatura occidentală este, în grade diferite, o creaţie defensivă faţă de opera lui Shakespeare, care poate avea o influenţă atât de copleşitoare încât să-i distrugă pe toţi cei care nu i se opun ” În ce priveşte selecţia celorlalţi 25 de scriitori, autorul însuşi mărturiseşte: „În această carte am ales nouă scriitori moderni (…) Nu susţin că ei sunt cei mai buni din secolul nostru; ei sunt însă aici pentru a-i reprezenta pe toţi ceilalţi despre care am putea spune, în mod raţional, că au un statut canonic ” A ales mai mulţi romancieri, decât poeţi, considerând că Joyce sau Proust, de pildă, sunt mai reprezentativi pentru epoca lor decât Rilke sau Hart Crane E o alta dintre prejudecăţile lui Bloom, ca şi ultima – şi poate cea mai sensibilă pentru noi – a omiterii în totalitate din canon a literaturii est-europene Mircea Martin discută separat problema, în ultima parte a Prefeţei, dovedindu-se extrem de precaut şi echilibrat Subscriu sumarei, dar pertinentei sale apologii pentru literatura est-europeană Luarea în considerare a literaturilor română, bulgară, ucraineană, baltică ar fi transformat canonul occidental într-un canon euro-atlantic, în viziunea lui Martin (excluzând din canon, adăugăm aici, implicit acele consideraţii non-estetice – împotriva cărora Bloom poartă mare război –, care au centrat canonul în Occident) Refuzând nu statutul sau principiile canonizării, ci „desconsiderarea fără examen”, Mircea Martin polemizează demn cu un cititor american căzut în prejudecata de-a gira (fapt vizibil şi numai prin consultarea sumarului cărţii) marile limbi ale lumii ca mari literaturi: „Este, probabil, în firea lucrurilor să se întâmple astfel, spune acelaşi critic român, dar, adaugă tot el, nu-i mai puţin adevărat că ne-am fi aşteptat ca idiosincraziile unui intelectual de talia lui Harold Bloom să funcţioneze altfel ” Cred că tocmai această „cenzură prin neatenţie a Occidentului canonic” limitează gândirea şi demersul lui Bloom (restricţia geografică sortindu-i eseul, la prima recentrare majoră a canonului pe harta lumii, unei triste şi definitive alunecări în arhivă) Cel care vorbea de „ignoranţa doctă care ameninţă canonul” cade în riscul de care voia să ferească literatura, însă aceasta e o alta – poate cea mai ironică – dintre contradicţiile – nenumărate – ale lui Harold Bloom 5 INCONSECVENŢE, CONTRADICŢII, LIMITE A GENERALITĂŢI E suficient de incomod să vorbeşti – şi să mai şi scrii – despre neregulile pe care lectura integrală a Canonului occidental le surprinde Aceasta, având în vedere mitul care circulă în jurul acestei cărţi (intrată deja pe toate bibliografiile universitare, din primul an de studiu şi până la admiterea în şcoala doctorală) Aş adăuga şi fascinaţia care există în mediile conservatoare, în cele de dreapta şi în tendinţele anti-postmoderne pentru criticul literar elegiac Harold Bloom Cred, însă, că inconsecvenţele, limitele şi contradicţiile acestuia sunt mult prea numeroase pentru a se datora unor neglijente redactări şi mai cred că ele trădează un spirit cu talent critic, dar fără capacităţi teoretice sau sistematice lăudabile Decredibilizarea lui Bloom nu e, deci, totală, dar, în zonele teoretice sau analitice în care ea e vizibilă, e evidentă şi, după toate probabilităţile, nescuzabilă Voi semnala câteva dintre aceste nereguli ale Canonului occidental, subliniind că, dacă în aparenţa lor, unele vor părea simple neglijenţe, în spatele lor ele vor purta handicapul unei gândiri nesistematice şi prea puţin ştiinţifice, decredibilizate în nenumărate rânduri Înainte de toate, aş aminti că Harold Bloom e un critic al superlativelor E cel puţin haios modul în care, în medie o dată la cinci pagini, autorul adjectivizează la superlativ un roman, un poem, o piesă, un autor, un studiu: cine susţine, însă, canonul (ca index exclusiv, limitativ şi restictiv al prezentului) nu-şi permite, cu asemenea uşurinţă, proclamarea de capodopere la o distanţă textuală şi ideatică ce nu depăşeşte un capitol O altă inconsecvenţă a lui Bloom se regăseşte în simultaneitatea refuzului de a reduce esteticului la ideologie, metafizică sau sociologie cu declararea faptului că sinele individual e singura metodă de înţelegere a valorii estetice: nu e sinele individual un concept derivat sau raportat la un sine social, la o figură suprapusă sau complementară, care proiectează, deci, discursul critic din estetic în discipline conexe? Tot inconsecvent – şi paradoxal – cu sine e Bloom atunci când spune despre Shakespeare că e centrul canonului occidental, afirmaţie urmată de aprecierea că Dante e „al doilea centru” al acestui canon Deşi noul istorism sau metodele sociologiste îi repugnă lui Bloom, introducerea la Chaucer invocă tocmai tensiunile sociale ale epocii în care acesta începe să scrie Despre Shakespeare spune că este unic în istoria literaturii, pentru a urma: Dante e singurul care rivalizează cu Shakespeare, Dante e al doilea centru al canonului, iar Cervantes e „singurul care îi egalizează pe Dante şi pe Shakespeare”; cu toate acestea, „într-o anumită privinţă, doar Cervantes şi Shakespeare sunt de neîntrecut; nu-i putem depăşi, pentru că ei se află mereu înaintea noastră” Shakespeare „a fost poetul întregii umanităţi”, astfel că pentru el „avem nevoie de un termen mai borgesian decât «universalitate»”, dar „Cervantes poate că atinge universalul mai curând chiar decât Shakespeare” Iar aşa epocală concluzie îşi are explicată şi cauza: „…de vreme ce eu rămân uimit să constat că dragostea mea faţă de singurul rival al lui Don Quijote printre cavalerii rătăcitori, Sir John Falstaff, nu est neapărat împărtăşită şi de studenţii mei, ca să nu mai vorbim de majoritatea colegilor mei profesori ” Dante „a fost poetul tuturor poeţilor”, Goethe e „un poet şi totodată un înţelept, care îl egalizează, în limba sa, pe Dante”, iar Shakespeare e „cel mai mare poet” Cu scriitorul Shakespeare „e vorba de şocul unei arte verbale mai cuprinzătoare şi mai împlinite decât oricare alta…”, dar „felul cum stăpâneşte el limba, oricât de copleşitor, nu e unic şi s-ar putea imita ” Bloom îi contrazice pe cei ce consideră Don Quijote o satiră, dar explică scena distrugerii teatrului de păpuşi (cap XV) ca pe o reacţie la populismul lui Lope de Vega Criticul literar Samuel Johnson este „neliniştitor şi neconvenţional”, dar este şi „un moralist întrutotul idiosincratic” Acest Samuel Johnson este „neîntrecut de nici un alt citic dinainte sau de după el”, dar nuanţarea ulterioară a afirmaţiei coboară pânlă la contrariul ei, căci Johnson „este pentru Anglia ceea ce Emerson este pentru America, Goethe pentru Germania şi Montaigne pentru Franţa” Goethe e „un poet şi totodată un înţelept, care îl egalizează, în limba sa, pe Dante”, dar „a fost un noroc pentru Goethe că Shakespeare a fost englez, pentru că diferenţa de limbă i-a permis să preia şi să imite opera acestuia fără a trăi anxietatea mutilării sale ” Ce să mai crezi despre acest Goethe, gândindu-te şi că „anxietatea influenţei mutilează talentul minor, dar stimulează geniul canonic”? „Nici un alt romancier al secolului al XIX-lea, nici măcar Tolstoi, nu a fost mai puternic decât Dickens”, dar „Tolstoi ar trebui citit în compania lui Homer, a Iehovistului, a lui Dante sau a lui Shakespeare, ca singurul scriitor postrenascentist capabil să le dea o replică ”, cu adăugarea că, ,,indiferent cum am defini canonul, Hagi Murad [nuvelă de-ale lui Tolstoi, n n ] se află în centrul lui în epoca democratică [din care face parte şi Dickens] ” Despre acelaşi Dickens, decât care „nici măcar Tolstoi nu a fost mai puternic”, aflăm că, „deşi e pus în umbră de Dostoievski şi de Kafka…”, el ,,nu a mai fost egalat de nimeni [atenţie la corecţia lui Bloom!, n n :] în literatura de limbă engleză ” Subtil-ironică este şi fraza întoarsă împotriva celui ce a scris-o, şi care vorbeşte despre acest „canon universal, nu doar occidental sau oriental şi din ce în ce mai puţin eurocentric”, care are ca embrion şi nucleu un autor… european În sfârşit, „astăzi nu ne mai invadează capodoperele, după cum vor dovedi şi anii următori”; această afirmaţie poate uşor locui, în gândirea acestui eseist, lângă o apreciere ca cea conform căreia „canonicitatea poate fi testată la două generaţii după moartea scriitorului” Pe lângă aceste contradicţii şi inconsecvenţe, limitele gândirii lui Bloom sunt observabile atât în teoria canonului, enunţată în primul, respectiv ultimul capitol, cât şi în discursul critic propriu-zis Decredibilizarea e consecinţa unor inconsecvenţe şi contradicţii flagrante, dar şi a unor declaraţii care, cu stupoare, ar putea fi atribuite unui gazetar: „Totuşi, când mă gândesc la criticii moderni pe care îi admir, (…) nu-mi amintesc nici teorii, nici metode, ca să nu mai vorbim de lecturi Îmi vin în minte, în primul rând, personalităţi vehemente şi pline de culoare ” Un acelaşi pretext de memorie culturală îl face să laude un studiu despre un mare autor de secol XX: „Cartea lui Frank Budgen, James Joyce şi crearea lui Ulysses (1924), e încă cel mai bun ghid al romanului, pentru că reţine foarte mult din personalitatea lui Joyce ” E acesta Harold Bloom, care trecea şcoala lacaniană şi pe neo-istorişti la index, decretând validitatea exclusivă a valorii estetice a unui text? Tot o dovadă de limitare a gândirii lui Bloom o consider şi puerila afirmaţie din dezbaterea despre Goethe: „Cum am mai spus, cele două părţi [ale poemului Faust, n n ] sunt atât de diferite, de parcă ar constitui două poeme separate, dar, din moment ce Goethe nu credea asta, intenţiile lui ar trebui să primeze ”: înţeleg pertinenţa ideii că, dacă marele poet german nu a considerat că cele două părţi ale poemului scris pe o perioadă de 60 de ani sunt, în fapt, două poeme distincte, trebuie ca şi noi să considerăm ca poem amplu unitar cele două părţi; cu toate acestea, ultima propoziţie citată, după o întreagă tradiţie teoretică ce demonstrează independenţa textului în raport cu autorul, trimite la o concepţie critică neglijentă şi, de aceea, adeseori eronată în concluziile sale Observ o limită a gândirii criticului american şi în problema relaţiei dintre generaţii Bloom are dreptate când spune că nu Freud îl explică pe Shakespeare, ci Shakespeare îl explică pe Freud, pentru că Shakespeare îi e anterior, făcându-l, deci posibil Dar aceasta relativizează cu ceva statutul lui Freud în raport cu Shakespeare, de vreme ce nu putem pune între paranteze o tradiţie culturală – dintre secolele XVI-XX – pe care dramaturgul englez nu a cunoscut-o, pe care a determinat-o doar într-o anumită măsură şi care îl explică mai bine, sau, cel puţin, îl explică altfel? Amintesc mai cunoscutul caz al lui Don Quijote, care e citit azi din raţiuni pe care Cervantes nu le avea în vedere; or tradiţia culturală dintre Cervantes şi noi – determinată doar în parte de Cervantes – îşi dovedeşte astfel necesitatea: Bloom îi acuză pe cei ce cred că Don Quijote e doar o satiră, dar desconsideră şi tradiţia dintre Cervantes şi noi, care ne dă posibilitatea de a înţelege din Don Quijote mai multe decât satira Că există în opera lui Cervantes resorturi ce fac posibilă o mai largă înţelegere a figurii rătăcitorului hidalgo e neîndoielnic, dar aceasta nu-l pune pe Cervantes în ipostaza unicului centru de interes al criticii Ca să spună că „Don Quijote pleacă de acasă pentru a-şi căuta casa spiritului în exil”, Bloom apelează nu la ceea ce Cervantes a inclus – conştient sau inconştient – în operă, ci la ceea ce epocile (cu autorii şi operele lor) ulterioare au reuşit să actualizeze (din virtualităţile infinite ale unei opere – ca oricare de valore – asemeni lui Don Quijote) Din aceste puncte de vedere, e posibil, totuşi, ca şi Freud să îl pună în lumină pe Shakespeare, raporturile temporale ale construirii şi elucidării canonului nefiind unidirecţionale În aceeaşi idee, aş semnala şi o contradicţie care are, pe de o parte, excluderea lui Freud ca posibil interpret al lui Shakespeare, pe motiv că acesta din urmă îl precede şi, deci, îl explică, iar pe de altă parte are afirmaţia conform căreia „Dante ne afectează modul de a-l citit pe Vergiliu…”, pe care „îl reduce la tăcere” În sfârşit, o dovadă de limitare a gândirii critice îmi apare şi meditaţia lui Bloom în problema centrală a teoriei canonului: deschiderea canonului este un fapt redundant, pentru că, spune el, orice canon laic e, prin natura lui, deschis E într-o anumită măsură un adevăr în această afirmaţie, dar la fel de adevărat mi se pare şi faptul că apărarea canonului, pe care o încearcă Bloom, e un act prin natura lui cel puţin la fel de redundant: canonul exista şi înainte de Bloom, la nivelul unei tradiţii literare (ce ar putea fi înţeleasă mai bine apelând la conceptul Tradiţiei, aşa cum îl înţelege teologia, unde „adevărata Tradiţie este aceea crezută întotdeauna, pretutindeni şi de către toţi”, după expresia lui Vincenţiu de Lerini) O astfel de tradiţie (inclusivă şi exclusivă totodată, autoformativă şi autoconservantă, patrimoniu dinamic şi corpus valoric fundamental) este ea însăşi canonul, care prin însăşi existenţa lui denotă o apriorică istorie a includerilor şi excluderilor (istorie în faţa căreia actul apărării canonului se dovedeşte mai redundant chiar decât acela al deschiderii lui) Mai mult, Bloom putea înţelege că deschiderea canonului poate însemna distrugerea lui, dar nu că şi înseamnă efectiv acest lucru Personal prefer să văd în deschiderea canonului încă o probă a rezistenţei lui şi a naturii exclusive a tradiţiei: entre qui peux, în virtutea unei valori certe, restul neverosimil fiind destinat definitiv rumeguşului de aur al literaturii Canonul e, până la urmă, un index inclusiv subiectiv şi exclusiv inter-subiectiv; obiectiv nu poate fi în ordinea lumii şi a literaturii pe care le avem date aşa cum sunt ele şi aşa cum au evoluat Dar tocmai pe aceste principii, canonul îşi e autosuficient, generându-şi propriile mecanisme de selecţie, excludere, conservare şi regenerare Închei cu o ultimă observaţie, nu pentru a relativiza discuţia de până acum sau pentru a obstrucţiona o posibilă dezbatere pe tema de faţă Există, însă, în virtutea redundanţei dovedite a deschiderii sau apărării canonului, o dificultate a rostirii despre canon Pentru Harold Bloom, distrugerea canonului începe cu deschiderea sa; în logica aceasta, însă, suntem îndreptăţiţi să ne întrebăm: dar construirea lui începe, oare, cu închiderea sa? Problema nu e deloc (doar) lingvistică şi cred că indică o sustragere a canonului din raza de program canonic, pe care Bloom şi l-a asumat Până la urmă, el însuşi recunoaşte – şi este una dintre cele mai puţin discutabile idei ale eseului –: „Nimeni nu are autoritatea de a ne spune ce este canonul occidental, mai ales după 1800 ” Există deci un blocaj al definirii, care apare drept prima şi cea mai importană sarcină a oricărei dezbateri canonice A defini, însă, canonul, e un act de risc intelectual şi cultural maxim, iar aceasta nu fiindcă el ar fi în esenţa lui indicibil, ci, mai degrabă, fiindcă el îi cuprinde în sine inclusiv pe cei ce încearcă a-l defini E evident cât de discutabilă poate fi o astfel de definire du dedans a obiectului (în cazul, de faţă, a canonului) De aceea, pledez pentru o iniţială definire a conceptului canonic, respectiv pentru un model de sistematizare a principiului canonic, care pot oferi, mai apoi, elemente pentru o definiţie exactă a canonului B CENTRALITATEA CANONICĂ ABUZIVĂ A LUI WILLIAM SHAKESPEARE B0 Argument Centralitatea canonică a lui Shakespeare, ca şi, de altfel, a oricărui alt scriitor, care-ar putea fi propus ca alternativă, reprezintă un trop al criticii literare sau, altfel zis, o metaforă a unui discurs explicativ auxiliar al actului literar Caracterul principal al acestui trop este incapacitatea lui de-a indica un cuantum şi de-a fi, de-aceea, un indice măsurabil de valoare Canonicitatea indică, e adevărat, caracterul de valabilitate estetică universală, a unui autor care a câştigat-o, însă centralitatea canonică impune excluderea oricărui apriorism axiologic (eliminând, astfel, abuzuri ale câmpului literar), ca şi demonstrarea, prin instrumente de cuantificare, a valorii de reprezentare estetică a întregii literaturi canonice, a canonului însuşi şi a literaturii, pe care opera învestită cu asemenea funcţie trebuie să o suporte şi să o propună În incapacitatea de-a transforma tropul centralităţii canonice într-o valoare cuantificabilă, consider că orice operă literară s-ar putea institui în centrul canonului doar printr-un act de abuz În ce-l priveşte pe Shakespeare, impus de Harold Bloom ca centru al canonului (occidental), consider că el şi opera sa nu îndeplinesc, pe de o parte, condiţiile tocmai stabilite, dar nici pe acelea pe care Bloom însuşi le susţine ca argumente ale acestei poziţii privilegiat-canonice, pe care i-o acordă acestui foarte important dramaturg englez În cele ce urmează, îmi propun să demonstrez, din interiorul operei shakespeariene, incapacitatea acestei opere de-a rezista în centrul canonului pe baza argumentelor lui Bloom, ca şi imposibilitatea noastră de-a accepta opera shakespeariană ca centru al canonului, fapt datorat dimensiunii ei interioare (destin, psihologii interioare, manifestare a Spiritului, expresie şi conştiinţă, devenire, viziune a vieţii, finalitate, rezistenţă în şi la timp etc ) Conştientizăm faptul că această dezbatere necesită un spaţiu mult mai larg; de aceea, ne limităm la a lansa premisele ei, ca şi ipotezele pentru o teorie a canonului mai elitistă decât i se părea criticului american că o propune: un canon înţeles ca expresie înaltă, fundamentat pe arhetipuri, a conştiinţei umane, nu are în centrul său un corp de aproximări verbale, devenit literatură şi datorită învestirii culturale, ci principiile înseşi ale funcţionării estetice a literaturii Centrul canonului nu e Shakespeare sau un alt autor, ci conştiinţa de sine cea mai adâncă (ori înaltă, în alt registru expresiv), pe care acest canon şi-a format-o în istorie şi pe care va funcţiona, până la ultima manifestare estetică literară, în interiorul acestei istorii Vom denumi, în critica proprie pe care o vom face asupra canonului, drept principiu canonic B1 Harold Bloom despre William Shakespeare Dezvoltarea esteticii bloomiene trebuie urmărită de la Anxietatea influenţei (1973) şi până la, mai ales, Canonul occidental (1994) Astfel se poate înţelege şi raţiunea pe baza căreia criticul l-a învestit pe Shakespeare ca centru al canonului S-ar putea imputa, la o primă gândire a problemei, faptul că Bloom, având nevoie de un centru al canonului (a cărui teorie tocmai o construia), l-a ales pe Shakespeare în mod special, pentru a legitima ceea ce Şcoala Resentimentului nega: nu canonul în sine, pe cât centralitatea sa Astfel, Shakespeare ar fi argumentul puternic al lui Bloom, pentru combaterea resentimentarilor şi susţinerea unui principiu canonic central(izator) Lucrurile nu stau, însă, aşa Deja în Anxietatea influenţei (unde a fost preocupat de propunerea unei poetici fundamentate pe teoria influenţei), Bloom face primul pas spre alegerea (publică a) lui Shakespeare ca figură dominantă (şi generatoare de anxietate) a literaturii Punctul nodal primar care intersectează teoria influenţei cu teoria canonului este, deci, Shakespeare În Canonul occidental, Bloom îi acordă dramaturgului englez rolul de-a fi reinventat umanul; în Anxietatea influenţei, declară că „invenţia umanului, aşa cum o cunoaştem, e un mod al influenţei care depăşeşte de departe literarul ” Afirmând că „Shakespeare a influenţat lumea mult mai mult decât l-a influenţat ea iniţial ”, criticul îl plasează, gest fundamental pentru Canonul occidental, dar făcut deja în Anxietatea influenţei, pe dramaturg, în centrul canonului Mai mult, „a afirma că Shakespeare şi influenţa poetică sunt aproape acelaşi lucru, nu e foarte departe de observaţia că Shakespeare este canonul occidental ” Punându-l pe Shakespeare, două decenii mai târziu, în centrul canonului („Shakespeare este nucleul, embrionul acestui canon universal, nu doar occidental sau oriental şi din ce în ce mai puţin eurocentric (…) O mare parte din literatura occidentală este, în grade diferite, o creaţie defensivă faţă de opera lui Shakespeare, care poate avea o influenţă atât de copleşitoare, încât să-i distrugă pe toţi cei care nu i se opun ”), Bloom nu făcea altceva, decât să translateze principiul central al influenţei, în principiul central al canonului Pentru Bloom, acest principiu e Shakespeare Argumentele bloomiene din Anxietatea influenţei sunt, mai degrabă, apoziţii ale unei determinante absente Shakespeare e influenţa însăşi, dar de ce şi în ce fel operează aceasta la nivelul literaturii, ca şi la acela, mai restrâns, al conştiinţei artistice şi culturale a fiecărui individ (fără a mai lua în calcul accidentele biografice, fie ele culturale, artistice sau cotidiene), Bloom nu mai explică În Canonul occidental, argumentele ce îl plasează pe Shakespeare în centrul canonului sunt ne-structurate şi insuficiente Totuşi, le vom rezerva critica pentru o secţiune ulterioară a studiului Aici ne rezumăm la a observa că, din punctul de vedere al lui Bloom, marea revoluţie shakespeariană constă în descoperirea interiorităţii: „Conştiinţa introspectivă, liberă să se autocontemple, rămâne cea mai elitistă imagine occidentală; fără ea, canonul nu există ” Mutabilitatea psihologiei umane şi libertatea personajelor de a-şi construi propriul sine sunt secondate de libertatea de ideosincrazii, acuitate cognitivă, forţă lingvistică, putere de invenţie Că influenţează întreaga literatură a canonului, Bloom aminteşte la fiecare autor în parte, dar şi cum anume exercită opera lui Shakespeare această influenţă, nu spune Manifestând simultan arta înaltă şi arta populară, dar rămânând fidel unui sens aristocratic al acesteia, dramaturgului i se revendică şi „cel mai complex simţ al realităţii, văzut vreodată în literatură ” Iar dincolo de aceste observaţii, „cea mai uimitoare realizare shakespeariană este aceea de a fi sugerat mai multe interpretări, decât suntem noi înşine capabili să găsim, pentru înţelegerea personajelor sale ” Cu astfel de – generale – aprecieri, Shakespeare este, pentru Bloom, centrul canonului, prin puterea de-a reprezenta întreaga literatură în acest canon, ca şi înafara lui Universalitatea presupusă a operei shakespeariene e măsura centralităţii sale canonice: „Dante a fost poetul tuturor poeţilor, dar Shakespeare a fost poetul întregii umanităţi ” B2 Parţialitate interioară şi universalism B2a Critica centralităţii canonice bloomiene Critica pe care o aducem centralităţii canonice bloomiene se fundamentează pe două observaţii de bun simţ estetic Respectând principiul critic al lui Harold Bloom, nu vom apela la metodologii de investigare critică împrumutate din ştiinţe extra-literare Mărginiţi chiar la critica antitetică propusă în 1973, pentru care „critica este discursul tautologiei de adâncime, al solipsistului care ştie că e corect ceea ce vrea să spună, dar e greşit ceea ce spune”, astfel încât „orice poziţie adoptată faţă de o operă metaforică va fi ea însăşi metaforică”, observăm că discursul critic bloomian, care îl impune pe Shakespeare în centrul canonului, este o aproximare constantă, la nivel expresiv, a unei intuiţii afective, mai degrabă decât cognitive Aşa-zisele argumente ale acestui demers sunt tropi ai unui discurs vag, adeseori contradictoriu, elegiac Vom începe prin a face o critică de fond ,,argumentelor” bloomiene, pentru ca, mai apoi, din interiorul operei shakespeariene, să demonstrăm incapacitatea acesteia de-a sta în centrul canonului (atât în cel construit de Harold Bloom, occidental, cât şi în canonul literar ca sistem ordonator valoric, pe care fiecare îl avem în structurile cognitive superioare de apercepţie a fenomenului estetic) Că Shakespeare e influenţa însăşi este o exprimare parţială a unei intuiţii subiective: ar însemna că înaintea lui nu a existat proces de influenţă în literatură, or Bloom discută, în Canonul occidental, de reuşita lui Dante de a-şi explica şi, de aceea, depăşi precursorul, de care fusese angoasat; e vorba de Vergiliu Dacă influenţa ar reprezenta un concept critic valabil doar dintr-un moment determinat al istoriei literare (cum sugerează Bloom, pentru a-l impune pe Shakespeare în centrul canonului), aceasta ar presupune prăbuşirea întregii poetici din Anxietatea influenţei: conceptul ei fundamental nu ar mai fi operabil la nivelul structurilor atemporale, ci, ieşind din orizontul poeticii, ar rămâne un concept artificial, prefabricat pentru explicarea unei vârste anume a literaturii, menit inactivării odată cu expirarea termenului său de valabilitate Shakespeare poate fi marele nod de anxietate al literaturii moderne, dar nu este, cum spune Bloom, influenţa însăşi În ce priveşte marele argument din Canonul occidental, acesta e infirmat de chiar evoluţia culturală a discursului literar: nu este adevărat că Shakespeare a descoperit interioritatea sau conştiinţa introspectivă! Invoc aici doar un exemplu, cu peste un mileniu mai vechi decât Shakespeare, şi care demonstrează descoperirea interiorităţii în Antichitatea târzie Fericitul Augustin (deşi pe urmele lui Pavel, astfel încât epistolele pauline ar fi, din punctul acesta de vedere, originea cea mai sigură a istoriei subiectivităţii literare europene) este primul caz de introspecţie şi de conştiinţă a eului: un eu desfăşurat, asemeni unei cărţi, în faţa lui Dumnezeu, şi discursivizat, în cuvinte – făcut, deci, literatură –, în faţa unor potenţiali cititori: „Dar cui povestesc eu toate aceste fapte? Oricum, nu Ţie, Dumnezeul meu, ci, adresându-mă Ţie, le povestesc neamului meu, neamului omenesc, oricât de mic ar fi numărul celor cărora ar putea să le cadă în mână aceste pagini ale mele ” Descoperirea interiorităţii de către Augustin nu necesită niciun fel de speculaţie demonstrativă, dar ea dovedeşte nejustificata pretenţie de a-l pune pe Shakespeare în centrul canonului pentru un astfel de motiv Fiindcă, până la urmă, Shakespeare nu a ajuns la o mai profundă meditaţie, bazată pe introspecţie, în jurul subiectivităţii, decât a făcut-o Augustin: „Aş spune, deci, că eu nu aş fiinţa, Dumnezeul meu, nu aş fiinţa deloc, dacă Tu n-ai fiinţa în mine Sau, mai degrabă, n-aş fiinţa, dacă nu aş fiinţa în Tine, cel de la Care, prin Care şi întru Care toate fiinţează Aşa este bine, Doamne, aşa este bine! Spre ce să Te chem, de vreme ce mă aflu în Tine? De unde să vii în mine? Unde să mă retrag, dincolo de cer şi de pământ, pentru ca acolo să coboare în mine Dumnezeul meu, Cel care a zis: Eu umplu cerul şi pământul!” [s a ], „Dar ce sunt eu însumi în faţa Ta, ca să-mi porunceşti să Te iubesc, astfel încât, dacă n-aş face-o, să Te mânii împotriva mea şi să mă ameninţi cu nenorociri cumplite? Oare nu mi-ar fi destulă nenorocirea de-a nu Te iubi?”, „Dar iată că au trecut anii, copilăria mea este moartă, iar eu continuu să trăiesc ”, „Clipele nu sunt pustii şi ele nu trec fără să lase urme în simţămintele noastre: dimpotrivă, ele au o adâncă şi uimitoare înrâurire asupra sufletului nostru ”, „Unde ar fi putut inima mea să fugă din inima mea? Unde aş fi putut să fug eu de mine însumi? Unde m-aş fi putut îndrepta, ca să scap de propriile urme?” Iar aceste, câteva, extrase, ocolesc, să zicem, o Carte a lui Iov, o Epopee a lui Ghilgameş (v „Enkidu, Enkidu, prietenul meu, Enkidu, cu care omoram împreună lei!”) şi alte multe opere ale Antichităţii, ca şi ale Evului Mediu, pentru care subiectivitatea, interioritatea, eul sunt dimensiuni foarte bine cunoscute Mutabilitatea psihologiei umane şi libertatea personajelor de a-şi construi propriul sine sunt relative în ordinea unei susţineri estetice pentru accederea în centrul canonului: fiindcă mutabilitatea psihologiei este, la Shakespeare, adesea, doar un calambur nereuşit, baroc, neveridic şi dirijat mult prea vizibil de un autor de tip deus ex machina, în timp ce aşa-zisa libertate a personajelor de a-şi construi propriul eu e o metaforă critică absolut necuantificabilă şi care ar putea fi uşor contrazisă de o colecţie întreagă de mascote, marionete, fantoşe, măşti, golemuri, pe care autorul nu a reuşit să le aducă la o viaţa adevărată, în operă şi pe scenă Libertatea de ideosincrazii nu suprimă o oarecare dominare a autorului de gândirea elisabetană (şi, în unele locuri, iacobină), în timp ce acuitatea cognitivă, forţa lingvistică şi puterea de invenţie nu pot fi văzute ca singulare calităţi, specifice exclusiv operei shakespeariene Mai mult, despre argumentul forţei lingvistice, Bloom însuşi face o apreciere ce arată că nu în această calitate stă centralitatea canonică a unui autor, ca nici, de altfel, apartenenţa sa la Marele canon: „A fi centrul unui canon naţional înseamnă a rămâne definitiv într-o circulaţie dintr-o anumită limbă, dar această permanenţă rareori depăşeşte graniţele lingvistice ” Întrucât nu nuanţează aparenta contradicţie (de a te impune în canonul propriei ţări, dar de a te condamna, de aceea, la izolare lingvistică), sunt obligat să formulez o posibilă explicaţie, şi cred că aceasta stă în impunerea în canonul naţional prin renovarea limbii, act ce defavorizează opera în contactul ei cu limba – intermediară – de traducere, defavorizând inclusiv receptarea internaţională a operei şi, prin urmare, scăzând şansele reale ale acesteia de admitere în canonul internaţional Impunerea în acest canon occidental (deşi termenul comportă mult prea multe restricţii, în spatele cărora stau prejudecăţi inadmisibile în literatură) se face în special prin orizontul condiţiei umane, pe care opera reuşeşte să-l includă şi să-l proiecteze: „Canonul, departe de a fi slujitorul clasei sociale dominante, este mesagerul morţii Pentru a-l «deschide», trebuie să-l convingi pe cititor că s-a mai făcut lumină într-o zonă a tărâmului de dincolo ” B2b Critica centralităţii canonice shakespeariene Dintre toate argumentele care ar impune un autor în centrul canonului (fie el bloomian, fie personal, al fiecăruia), cel mai demn de atenţie este acela al universalismului În Canonul occidental, Bloom consideră că Shakespeare este expresia universală a spiritului uman De aici, cred, din zona acestei observaţii, ar putea fi realizată o verificare a capacităţii operei shakespeariene de a sta în centrul canonului Într-adevăr, canonul reprezintă suma aproximărilor estetice ale unor arhetipuri (fie ele transcendente sau imanente, esenţe obiective ori structuri psihice subiective) Intrarea în canon se face pe baza unor condiţii de canonicitate, stabilite de sistemul dublu al canonului Sistemul interior al canonizării (deci proiecţia operei în raza canonului) e inerent producţiei literare – originalitatea, stranietatea, demnitatea estetică, conştiinţa introspectivă, acuitatea cognitivă, forţa lingvistică, exuberanţa dicţiunii, stăpânirea limbajului figurativ şi puterea de invenţie (ca să invocăm doar conceptele lui Bloom) au, ca rezultat, ceea ce numeşte criticul (comentându-o pe Jane Austen) persuasiunea canonică, în timp ce sistemul exterior al canonizării (deci relaţiile operei cu antologia oficială) ar reuni concepte ca tradiţia, influenţa (asumată şi exercitată), anxietatea (neliniştea relaţiilor cu autori şi opere anterioare), statutul operei de reprezentantă a spcificului naţional şi a epocii sale, importanţa operei în istoria genului căruia îi subscrie Dar centralitatea canonică impune nu doar reprezentarea, în interiorul canonului, a spiritului uman, la nivelul universalităţii, ci reprezentarea, în acest centru canonic, a întregului canon Centrul canonului, deci, nu satisface doar universalismul spiritului, exterior acestui canon, ci chiar universalismul – interior al – spiritului uman, manifestat în toate operele canonului, conjugat cu universalismul spiritului literaturii înseşi: este evident că, la modul concret, niciunei opere, realizate de un individ determinat istoric, nu-i este dat să poată împlini o astfel de condiţie Totuşi, supunem opera shakespeariană unei critici, din perspectiva universalismului spiritului: ne vom referi la universalismul exterior canonului, pe care opere ale acestuia îl surprind, la modul cel mai optim, atunci când ele reuşesc să devină canonice Dar vom arăta că Shakespeare, atingând în unele cazuri universalismul exterior, dar nicidecum în mod unanim, nu atinge universalismul interior al canonului: deci nu are o operă care să reflecte, în sine, spiritul, structura, profilul, sintaxa – interioare ale – canonului În psihologia interioară a personajelor sale, Shakespeare nu a surprins decât o gamă parţială a latenţelor spiritului uman Ce ar fi însemnat cu adevărat universalitate, ar fi fost nu dispersata realizare a profilului acestui spirit, în diversitatea de personaje ale operei, ci construirea câtorva eroi ale căror profiluri interioare să reflecte cu adevărat arhitectura spiritului În Henric VI, regele – onest, demn, însă neputincios (pierde Franţa, dar nu are autoritatea de-a opri Războiul celor două Roze, între casele York şi Lancaster), nu are nimic din imaginea impunătoare a unui monarh englez absolutist; Eduard, care ia pentru o vreme tronul, e capricios şi nesăbuit (pendulând între Bonna, sora regelui Franţei, Ludovic, şi lady Gray, care-i va ajunge, în cele din urmă, regină) Nici Richard, din Richard III, nu depăşeşte statutul unui tip monarhic capricios: uzurpator şi criminal, el este doar hiperbola umană negativă, de inspiraţie renascentistă, recurentă în teatrul shakespearian de până la Zadarnicele chinuri… Cu o conştiinţă incontrolabilă de către Voinţă şi o dorinţă incontrolabilă de către conştiinţă, acesta nu are dimensiunea unei structuri interioare majore Caracterele unilaterale din Titus Andronicus rămân în aceeaşi zodie, a tipurilor dominate de afecte neîntemeiate pe psihologii: Tamora şi Aaron sunt expresia unei brutalităţi barbare hilare, Aaron pare a fi doar golemul programat a ucide, în timp ce, deşi candidă şi dramatică, Lavinia rămâne marioneta unei intrigi cu reţetă Titus Andronicus, primul personaj shakespearian care descoperă alienarea jucată, nu are nimic din spectacolul sufletesc al unui mare nume literar: neajungând la o conştiinţă de sine, el rămâne instrumentul – ca oricare altul – folosit într-un tablou narativ anume În Comedia erorilor, personajele tipizate permit flexiuni minore (se poate observa, de pildă, că Dromio din Siracuza e mai fin decât Dromio din Efes) Personajele îşi dubitează propria persoană, dar dubitaţia nu are o origine interioară, ci una exclusiv exterioară: se datorează nesfârşitului şir de confuzii, bazate pe qui-pro-quo şi pe farsa combinată cu comedia de situaţie Prima piesă relevantă din perspectiva experienţei interiorităţii umane, Îmblânzirea scorpiei, cu toate că propune şi ea tipologii, marchează prima evoluţie a dramaturgiei shakespeariene Deşi e un tip, Katharina e primul personaj shakespearian în cazul căruia funcţionează mutabilitatea psihologică Petruchio îşi joacă mutabilitatea (transformându-se într-o caricatură a Katharinei, pentru a o schimba, Gremio exclamă la un moment dat: „Petruchio s-a catarinizat!”), dar relevant e faptul că, văzându-se în oglindă, Katharina îşi descoperă complementaritatea, schimbându-se Protheus, din Cei doi tineri din Verona, e profund în raţiune, dar nu şi în caracter Se îndrăgosteşte de Silvia, la Milan, după ce, la Verona, se logodise, dintr-o sinceră iubire, cu Iulia Nu se dă înapoi de la a-şi trăda prietenul, iubitul Silviei, pe Valentin, dezvoltând un raţionament auto-legitimant: păstrându-i (ca prieteni) pe Iulia şi Valentin, se pierde pe sine, dar pierzându-i, se regăseşte – el îi ia locul lui Valentin, iar Silvia îi ia locul absentei Iulia Faptul că Protheus pune accent pe formă (după cum şi numele indică), e o evidenţă: îi cere Silviei, care-i respinge iubirea, tabloul, pe care îl primeşte ca pe un locţiitor al persoanei Dar acest fapt îi demonstrează natura de personaj-teză, de element dirijat într-un studiu al tipului uman proteic, ceea ce-l rezumă la stadiul de provizorat, cu termen de valabilitate restrâns la orizontul piesei Fără libertatea psihologică de a-şi defini eul, libertate pe care Bloom o susţinea, Protheus e doar cazul exponent al unei tipologii, neavând nimic din universalitatea spiritului, necesară canonizării şi, mai apoi, centralităţii canonice Personajele din jurul Academiei de la curtea lui Ferdinand de Navarra, din Zadarnicele chinuri ale dragostei, intră, şi ele, în jocul strategiilor dirijate ale unei piese cu teză, nedezvoltând o psihologie liberă complexă Iubirea raţională dintre nobili şi doamnele venite de la Curtea franceză e expresia unei morale, foarte bine denunţate de Below, conform căreia legea autoimpusă a culturii nu poate suprima legea impusă din exterior, a naturii; dar această morală nu suprimă, oare, inclusiv mutabilitatea psihologică şi, odată cu ea, posibilitatea de-a converti, în manieră umanistă sau chiar iluministă, natura umană, în spiritul ei (cu atât mai mult cu cât ambele sunt simultane în filogeneză, şi nu, cum ar vrea să sugereze Shakespeare, în raport de succesivitate, natura precedând spiritul? Ori poate Shakespeare face o confuzie, neînţelegând că, în spatele asumării de ordin cultural a nobililor din Academia Navarrei, stă o opţiune a spiritului, care vrea nu să suprime, ci să convertească natura )? Renumele piesei – datorat mai ales vulgului – nu salvează, din tonul aceloraşi observaţii, piesa Romeo şi Julieta Tipologie a puberei îndrăgostite, Julieta uimeşte mai ales prin candoare şi putere a jertfei; onest, însă cu o profunzime parţială – mai mult erotică, decât psihologică –, Romeo se înscrie şi el într-un şir al îndrăgostiţilor croiţi după tipul curteanului, al principelui renascentist Dar, din nou, libertatea personajelor nu există Un triplu determinism le obstrucţionează orice dezvoltare: accidentul (macrocosmul – în fond, faptul că o carantină impusă de o boală contagioasă a făcut ca scrisoarea lui Lorenzo să nu mai ajungă la Romeo, care, astfel, nu află că Julieta nu e moartă, ci în letargie, e punctul nodal al dramei), familia (corpul social: neîmplinirea iubirii se datorează stării conflictuale dintre familiile celor doi, Capulet şi Montague), eroii înşişi (microcosmul: impulsul erotic domină decizia de moment a ambilor parteneri) Trei lumi îmbinate irelevant în Visul unei nopţi de vară (umanitatea grosolană a meseriaşilor atenieni ce vor să joace, umanitatea înaltă a celor trei perechi – care joacă atât în piesa mare, cât şi scena, realizată de duhuri, a pădurii, respectiv lumea spiritelor intermediare, ce planează) fac din piesă cadrul în care individualităţile se dezvoltă pe baza unei fantasia, impusă de feeria dominată de spiritele pădurii, mai degrabă decât pe baza unui psyche revelator şi auto-revelator După cazul Katharinei, dar şi mai spectaculos decât acesta, Henric V este personajul care îi descoperă lui Shakespeare dimensiunea la care psihologia poate deveni o conştiinţă veridică În Henric V, ambele părţi, adevăratul erou este tânărul prinţ Henric de Walles Transformarea treptată a prinţului superficial în rege ideal e rescrierea unei teme de inspiraţie biblică, a fiului risipitor, prin experienţa căruia cunoaşterea generează conştiinţa Tânărul Hall devine Henric V şi nu este irelevant faptul că transformarea lui are loc în urma bătăliei cu armatele nobililor răsculaţi Maturizarea tânărului are loc odată cu activarea latenţelor staturii sale regale Un alt amănunt relevant e despărţirea de Falstaff: abia în urma dezicerii de umanitatea (de)căzută, prinţul reuşeşte, ca într-o trecere de la soma la nous, să devină Raţiunea unui stat pe care îl conducea şi-l reprezenta După moartea lui Henric IV, la înscăunarea noului rege, prinţul de Walles, acum Henric V, Falstaff e arestat (aparent fără motiv, dar prinţul, care a luptat pe câmpul de bătălie, luase cunoştinţă de morala laşă a lui Falstaff, conform căreia onoarea post-mortem nu va preţui niciodată mai mult decât viaţa, morală convertită, concret, în dezertare) De altfel, în Henric V, Sir John Falstaff, aflăm de la Pistol, murise Acesta e semnul că Shakespeare a înţeles că, pentru menţinerea destinului înalt al lui Henric V, trebuie să sacrifice, în ciuda gustului popular, paiaţa Falstaff În această piesă de continuare, Henric se cunoaşte pe sine, întâlnindu-se, deghizat, când se plimba printre tabere, înaintea unei bătălii, cu identitatea sa, din mintea supuşilor Îşi perpetuează imaginea de monarh renascentist ideal, dar, fără mari conflicte de conştiinţă, rămâne, în această piesă, doar un body-politic exemplar Mult zgomot pentru nimic propune încă o figură clasabilă în familia Katharinei: îndărătnica Beatrice Aceasta, însă, se autoeducă Dar ea şi Benedeck nu sunt imaginea totală a cuplului, ci un fragment, doar, deloc reprezentativ, acela al iubirii manifestate paradoxal în respingere Poate avea o aşa restrânsă perspectivă pretenţii de universalitate? Vindecarea erotomaniei şi a geloziei, din Nevestele vesele din Windsor, apelează la personaje egale cu sine însele Falstaff şi Ford, alături de doamnele Page şi Ford, sunt personaje minore, implicate într-o farsă cu morală ortodoxă (condamnarea dragostei ilicite) Tot în orizontul circumstanţei idilice, personajele din Cum vă place rescriu tema educării erotice Rosalinda, travestită în Ganymed, face parte din familia Iuliei, Violei, Helenei şi Imogenei, pentru care preludiul ludic şi raţional al iubirii e impus de intriga relativ artificială La fel în A douăsprezecea noapte, Viola, salvată de la un naufragiu, se travesteşte în eunuc – Chesario –, îndrăgostindu-se de Duce Ceea ce imput piesei e o viziune de bază superficială: mutabilitatea persoanei suprimă ideea descoperirii eului, a Subiectului din spatele măştii: deşi e îndrăgostită de Chesario/Viola, Ofelia e bucuroasă, mai apoi, să fie soţia fratelui geamăn al Violei, Sebastian Masca e cea care contează; cum nu metamorfoza e tematizată în piesă, ci deghizamentul şi travestiul, importanţa măştii menţine opera în minorat Cu Hamlet, suntem în faţa unui caz singular Încep prin a spune că Hamlet comite o mare eroare, în ciuda spiritului său intuitiv, şi că el însuşi, ca personaj, suferă o deficienţă de construcţie Eroare ce se impută de către critică e preferinţa lui de-a legitima posibilul, în faţa actualului, în cazul Ofeliei, căreia îi refuză iubirea, trimiţând-o la mănăstire, datorită bănuielii că, rămânând în lume, ar putea deveni adulterină Defectul său de construcţie, pe care îl imput lui Shakespeare, autorul, e faptul că i-a imprimat lui Hamlet, într-un anumit moment, un caracter mai degrabă răzbunător, decât justiţiar: din nou e vorba de o cenzură a Spiritului, pe care autorul o practică, involuntar, în nenumărate cazuri, ratând vocaţia unei opere care să proiecteze cu adevărat, la nivelul universalităţii, spiritul Lui Hamlet i se iveşte ocazia de a-l ucide pe uzurpatorul Polonius când acesta se ruga, însă refuză, vrând să-l ucidă într-un moment în care să nu fie în contact cu divinitatea şi, neîmpărtăşit, să nu aibă şansa mântuirii Există, însă, patru replici, în Hamlet, care demonstrează afilierea acestui tânăr prinţ al Danemarcei la familia marilor spirite ale istoriei „Omul nu mă desfată!” e expresia declinului renascentist, pe care Hamlet îl întruchipează (deschizând, prin relativism şi incertitudine, vârsta modernă a spiritului); „A fi sa a nu fi – iată-ntrebarea!” e expresia dubitaţiei definitorii a epistemei moderne (carteziene şi post-carteziene); „Trupul e cu regele, dar regele nu e cu trupul Regele e un lucru ” e ambigua replică ce trebuie înţeleasă din prisma conceptului de body-politic, pe care ideologia elisabetană îl vehicula (din perspectiva căruia regele e corpul politic major al Statului, sau Statul însuşi, în ipostaza sa politică), astfel încât Hamlet marchează legitimitatea conferirii statutului de body-politic regalităţii, dar despărţirea regalităţii lui Polonius de morala acestui trup politic; principiul regal îl legitimează pe Polonius drept rege, dar Polonius nu confirmă şi nu întrupează acest principiu regal, delegitimându-se pe sine ca rege; „Restul e tăcere!” e expresia descoperirii imponderabilităţii ce defineşte logica din spatele înlănţuirii cauzale Dar mai văd şi o altă raţiune, pentru care Hamlet e un vector al Spiritului în istorie Hamlet e cu adevărat uimitor, fiindcă el este personaj, actor, rol, destin şi regizor E personaj pentru autorul său, care l-a construit cu concursul unei genialităţi greu de contestat; e actor pe scena lumii, culturală şi de stradă, unde e jucat în mii de ipostaze, unele livreşti, altele cât se poate de veridice; e rol pentru intriga în care vocaţia sa de justiţiar e chemată să desfacă un nod gordian; e destin pentru spiritul uman, ce se manifestă, la înalte temperaturi, asemenea lui; e regizor în interiorul propriei piese, regizând nu doar piesa metonimică Capcana de guzgani, ci însăşi piesa proprie, în care e evident stingher, ca într-un exil al spiritului pe pământ De aceea cred că Hamlet e, deşi singurul, adevăratul personaj şi spirit universal, pe care opera lui Shakespeare l-a oferit literaturii În urma lui Hamlet, dramaturgul nu a mai atins nivelul de transfigurare a literaturii, precum în această piesă Dar evoluţia e evidentă Nu vom regăsi, e drept, spirite de amploarea prinţului din Danemarca, dar nivelul de realizare expresivă şi narativă e totuşi deasupra celui al pieselor primului deceniu În Totu-i bine când se sfârşeşte cu bine, din nou principiul feminin se erijează în luptător al iubirii licite (Helena luptând, şi aici prin travesti, deghizament şi substituire, pentru iubirea aventurierului iresponsabil Bertram) În ce priveşte piesa Othello, şi aceasta îşi datorează faima vulgului, prea puţin tensiunii interioare a transfigurării Iago e, într-adevăr, un geniu al răului, dar virtutea lui e una cognitivă, manifestând o acuitate obişnuită tipului intrigant; psihologic, însă, e gol, dovedindu-şi statutul de outil al unei intrigi complicate Desdemona e o altă, cinstită, Hermiona (Poveste de iarnă), mult prea săracă interior pentru a atrage atenţia într-o dezbatere în jurul problemei manifestării Spiritului în personajele shakespeariene Othello (asemeni lui Ford, din Nevestele vesele…), e încornoratul tipic, dar mult mai nesăbuit decât soţul doamnei Ford, care era gata să investigheze şi să procure dovezi ale bănuielii lui de infidelitate „Un om care-a iubit adânc, dar nu-nţelept ”, cum însuşi se autodefineşte, Othello pendulează între credulitate, bănuială, fantezie, gelozie Ceea ce reproşez, însă, destinului său, este, din nou, cauza exterioară (Iago) a dramei lui finale de conştiinţă Shakespeare nu reuşeşte să-şi egaleze geniul din Hamlet, unde interioritatea provoacă adevărata tragedie Al doilea personaj ca amploare a psihologiei şi a experienţei, ca şi a orizontului psihologic extrem de subtil, Regele Lear este, înainte de toate, un iniţiat: „În noaptea asta ori înnebunim cu toţii, ori ajungem cu toţii măscărici!” e una dintre cele mai dramatice replici shakespeariene, spusă de (un) Bufon, într-un timp în care Lear, părăsit de fiicele sale şi rătăcind, pe o ploaie năpraznică, într-o grotă, are revelaţia deşertăciunii Rătăcind între sine („Treziţi-mă! Spuneţi-mi cine sunt!”) şi descoperirea Celuilalt (în principiu, a Cordeliei, tipica mezină bună a basmelor, dar cu un caracter ce atrage atenţia prin impozanta lui statură), Lear e într-o mare măsură o revelaţie Viziunea empedocleană ce stă la baza piesei – Philia şi Neikos ca poli generatori – împarte personajele în două categorii (Lear, Cordelia, Edgar, Gloucester / Coneril, Regan, Edmund), ceea ce, însă, măcar în cazul regelui, nu scade cu nimic amploarea psihologiei sale Macbeth e un personaj deloc de neglijat, deşi, vom arăta, psihologia lui nu e liberă, cum sunt cele ale lui Lear sau Hamlet Macbeth nu e un caracter dat ca rău (cum sunt, de pildă, Regan şi Coneril, din Regele Lear) El devine (ca) rău, forţând destinul prin crimă Conştiinţa lui există („Nu-i totu-a fi ce eşti, a fi în tihnă-i totul!”), dar e obstrucţionată de dorinţă, până acolo unde are loc o transfigurare în negativ („Aproape c-am uitat ce-nseamnă frică,/ Pe vremuri, auzind în noapte-un strigăt/ Aş fi-ngheţat!”) Vrăjitoarele din piesă sunt, la un nivel primar de interpretare, jalnice imagini ale parcelor tragediei antice, dar ele sunt, într-o grilă de lectură psihanalitică, metafore ale unor fantasme inconştiente, ale unui iraţional stihial defulat Macbeth nu e liber, fiindcă ştie destinul; e, deci, determinat de acesta, dar e, în cheia interpretării anterioare, autodeterminat de propriu-i inconştient reprimat Salvarea lui din lista personajelor shakespeariene eşuate şi includerea pe aceea a personajelor prin care Spiritul poate fi întrezărit se datorează morţii sale: acceptată într-o senină contemplare De fapt, Macbeth contemplă destinul I se profeţise că va fi rege, că nu va fi detronat decât atunci când codrul Birman va veni la codrul Dunsinane şi că va putea fi omorât doar de un om ne-născut din femeie În fapt, în lupta cu Malcolm şi Macduff, aceştia au pus soldaţii să poarte, fiecare, câte o creangă, ruptă din copacii codrului Birman, pentru ca tabăra lui Macbeth să nu poată aproxima numărul lor; astfel camuflaţi, ei au pornit la luptă spre codrul Dunsinane În lupta corp la corp cu Macduff, află că acesta nu e născut din femeie, venind pe lume prin cezariană Sigur că, după modelul expresiei piezişe a Pityhiei, sau după modelul ambiguităţilor Sibilelor romane, putem considera minoră soluţia pe care a găsit-o Shakespeare pentru tăierea nodului gordian al intrigii, dar atitudinea lui Macbeth în faţa morţii rămâne aceeaşi: contemplarea plină de uimire a unui destin de neînţeles În Pericle personajele sunt monolite (foarte bune unele, foarte rele celelalte), dar în Cymbeline caracterul Imogenei se remarcă: ea cunoaşte iniţierea în realitatea de jos, asemeni lui Lear, în peştera fraţilor ei (nerecunoscuţi, Guiderius şi Arviraguis), unde venise travestită ca tânărul Fidele Înafara ei, Iachimo e un clişeu italian al epocii, iar Postumius un Ford sau, mai exact, un Othello încornorat nesăbuit Aceeaşi gelozie stă şi în capul intrigii din Poveste de iarnă, unde Hermiona, bănuită de soţul ei, Leontes, a-l fi înşelat cu prietenul lui bun, Polixenes de Boemia, e închisă, născând în închisoare şi, în cele din urmă, murind Perdida, fiica născută înaintea morţii, e părăsită de gelozul tată, care crede că nu îi este el părinte, iar de aici întreaga joacă a destinului, care, specific unui clişeu shakespearian, reface, cu forţa exterioară care e, aproape în toate cazurile, artificială, situaţia de dinaintea tensiunii intrigii Aşadar, condiţia precară sau inferioară a teatrului shakespearian rezidă din autoritatea cauzalităţii exterioare: fie tragedia, fie drama, fie comedia – toate se datorează unor cauze pur exterioare (şi nicidecum unora interior-psihologice); cu excepţia iubirii, până la Hamlet, ca şi după el, Shakespeare nu descoperă interioritatea; iar faptul că personajele trec, păstrând tăcerea, pe lângă cauza mecanic-exterioară (în general o întâmplare, o coincidenţă nefastă, o malentendu) a tragediei, dramei ori comediei, cauză ce se prezintă într-un registru al evidenţei, privitorului sau cititorului, creşte nepermis artificialitatea operei Mai mult, lipsa de libertate a personajelor, care, contrar credinţei lui Bloom, nu au libertatea de-a se dezvolta psihologic, spiritual, îl fac pe dramaturg retrograd Deja tragedia antică (v Ifigenia în Taurida) ajunsese la conştiinţa unui fatum parţial, a unui destin controlabil prin act Or, pentru Shakespeare, determinarea personajelor (de destin, hazard ori cauzalităţi absolut artificiale) e procedeul – facil, dar sigur şi confortabil – folosit aproape în unanimitate Or, în lipsa acestei libertăţi, pe care determinarea i-o suprimă personajului, acesta din urmă e în incapacitatea de-a fi receptor al Spiritului sau de-a revela Spiritul în psihologia lui Astfel încât, Shakespeare nu reuşeşte, decât cu Hamlet, şi, într-o măsură ceva mai redusă, cu Regele Lear şi Macbeth, să atingă universalitatea spiritului, care este exterioară canonului, dar pe care operele canonului o importă în el Or, aproape incapabil de-a surprinde universalitatea exterioară (ceea ce nu e doar o scădere a sa ca autor, pe cât o neputinţă inerentă literaturii şi marele pariu al fiecărui creator, bucuros de a-l câştiga măcar o dată), Shakespeare se află şi în incapacitatea de-a surprinde şi de a-şi asuma universalitatea interioară a canonului, deci universalitatea spiritului uman, manifestat în toate operele canonului, conjugat cu universalitatea spiritului literaturii înseşi Parţialitatea interioară a profilului psihologic al personajelor shakespeariene nu poate avea pretenţia satisfacerii universalităţii pe care o cere canonul: neatingând nici măcar universalitatea spiritului, exterior canonului, dar care trebuie importat în el, Shakespeare e incapabil, deci, de-a satisface universalitatea interioară a canonului, pe care o presupune centralitatea canonică Mai mult: cum arhitectura canonului are la bază un principiu al circularităţii concentrice, iar opera lui Shakespeare e mai degrabă de o structură piramidală, nu există nici un motiv pentru a face din centrul canonului un loc de autoritate al operei lui Shakespeare sau, altfel, a face din opera lui Shakespeare un centru al acestui canon Redus doar la opera sa, canonul ar risca, după modelul – şi slăbiciunile – acestei opere, să îşi piardă caracterul său de universalitate Altfel, opera dramaturgului englez poate rămâne canonică şi extrem de influentă, fără a fi aşezată, cu act de abuz, în centrul canonului literar E posibil ca nici o operă să nu poată satisface pretenţia acestei universalităţi, pe baza căreia contestăm centralitatea canonică a lui Shakespeare Ceea ce nu înseamnă nimic altceva, decât că centrul canonului nu trebuie să fie o operă şi un autor, determinaţi (şi) istoric, ci înseşi principiile sale de generare şi funcţionare Altfel, riscăm schimbarea sintaxei canonului cu morfologia sa, deviindu-i gramatica şi făcându-l mult mai vulnerabil în faţa resentimentarilor, de astăzi sau de mâine, indiferent din ce loc al culturii universale s-ar ridica ei şi indiferent de persuasiunea ori agresivitatea discursului legitimator pe care s-ar întemeia II R E F L E C Ţ I E C R I T I C Ă A S U P R A C A N O N U L U I ……… 0 PROBLEMATIZARE ● 1 CONCEPTUL CANONIC ● 2 PRINCIPIUL CANONIC, SISTEMUL CANONIC ● 3 CANONUL, MEMORIA ŞI TRADIŢIA ● 4 PSEUDO-CANON, ERORI ŞI ABUZURI CANONICE … 0 PROBLEMATIZARE Cea dintâi şi, într-un fel, cea mai riscantă sarcină a unei dezbateri canonice e aceea de a propune o definire şi o definiţie ale canonului, care să se dovedească, în faţa oricărei verificări sau critici, a fi valabile, sintetice şi definitive Dificultatea ce planează asupra unei atari îndatoriri poate fi însă rezolvată printr-un principiu de metodă, pe care îl vom expune mai jos O primă supoziţie metodică va propune nuanţarea conceptuală a canonului, mai exact, a constituanţilor acestuia Deosebim, aşadar, conceptul canonic de principiul canonic, în funcţie de zonele diferite din definiţia canonului, pe care le acoperă Conceptul canonic reprezintă naşterea, evoluţia şi resemantizarea perpetuă a termenului canon, de la epoca antică a utilizării lui rabinice (qaneh), până la secolele creştinismului primar (kanón), iar, mai apoi, ale sinoadelor Bisericii, şi, în sfârşit, până în modernitate, respectiv în postmodernitate, când a suscitat o largă dezbatere (preocupată prea puţin în a-l defini şi prea mult în a-i vedea, înţelege şi manipula formele sociale de manifestare) Principiul canonic reprezintă convingerea, cvasi-prezentă la nivel cultural, în virtutea căreia există şi activează o anumită selecţie valorică a istoriei, printr-o memorie a epocilor, care stă sau ajunge în acord cu Tradiţia şi care devine etalon al unei raportări la trecut; principiul canonic e şi un model generalizat de gândire şi înţelegere, în centrul căruia stă o axiologie tare şi o gândire de tip aristocratic (deci eminamente selectivă şi exclusivă) Conceptul canonic e de dată mult mai recentă decât principiul canonic: dacă în cele mai timpurii naraţiuni pot fi descoperite urme ale unei gândiri de tip canonic, abia la începutul secolului II al erei noastre începe cristalizarea şi semantizarea multiplă a conceptului canonic Astfel privind lucrurile, blocajul definirii poate fi eludat Studiind, pe de o parte, modul de manifestare, de discursivizare şi de asumare a unei gândiri de tip canonic (care devine, prin valabilitatea ei istorică, respectiv prin validitatea ei sincronică, principiu canonic), poate fi dedus modul de manifestare în istorie, în discurs şi în imaginar a canonului, dar poate fi dedusă şi o definire substanţială a acestui manifestat (deci a canonului însuşi); pe de altă parte, studiind succesivele (uneori chiar simultanele) accepţii ale conceptului canonic, respectiv evoluţia sementică a acestuia şi a funcţiilor centralizatoare ale invocării şi aplicării lui, pot fi înţelese acele locuri ale definiţiei canonului referitoare la manifestarea lui orizontală, istorică Altfel spus, principiul canonic relevă definirea substanţială a canonului, în timp ce conceptul canonic conţine în sine definirea instrumentală a acestuia O a doua supoziţie metodică pe care o adoptăm ţine cont de stadiul infantil în care se află dezbaterea în jurul naturii, definirii şi funcţionării canonului estetic Majoritatea studiilor canonice (aici nefăcând excepţie nici eseul din 1994 al lui Harold Bloom) s-au concentrat asupra formelor canonice ale anumitor epoci, pe care le-au analizat în raport cu o bătălie canonică, ea însăşi act al unui abuz în raport cu adevăratul canon Când nu au confundat canonul cu tradiţia, cu memoria, cu indexul sau cu o altă formă de manifestare a unei voinţe particulare ori colective de putere, cei care s-au aplecat asupra unui studiu canonic au analizat cu precădere derivate ale problemei canonice, evitând sau ratând (în zona studiilor culturale) definirea canonului Consider, tocmai de aceea, că soluţia provizorie pentru un demers de definire a canonului cultural (literar, în mod particular) este o abordare interdisciplinară Încă din prima jumătate a secolului XX, s-a resimţit necesitatea de a transmuta, prin transgresări metodice, dincolo de sferele şi specificul unor ştiinţe sau domenii bine delimitate, anumite informaţii sau achiziţii de natură ştiinţifică, în scopul de-a facilita demersuri analitice sau de-a soluţiona blocaje metodologice Dinspre psihanaliză înspre artă, dinspre cibernetică sau fizică înspre teorie literară, dinspre matematică înspre sociologie sau dinspre filosofie înspre fizică, toate aceste translatări a conceptelor, metodelor sau sistemelor s-au dovedit a avea cel mai adesea rolul unor soluţii ultime şi, de cele mai multe ori, unice Pentru blocajul definiţiei canonului propun, astfel, o apropiere de conceptul canonului teologic, din două raţiuni, pe care le consider legitimatoare Înainte de toate, canonul reprezintă expresia centrală a unei Tradiţii întemeiate în Revelaţie, fiind zona de întemeiere a discursului teologic; nu doar canonul ca un corpus de texte fundamentale (revelatoare, normatoare, sistematizatoare, antologatoare, explicative), ci mai ales ca principiu central al unor coduri implicite sau explicite ale credinţei William Abraham considera că toate schismele creştinismului s-au datorat, în ultimă instanţă, unei dispute canonice E firesc, deci, ca evoluţia istorică a manifestării principiului canonic să fie de o vizibilitate mult mai pregnantă în sfera teologiei, permiţând definiri şi definiţii realizate într-un coeficient mult mai ridicat de certitudine, decât în câmpul cultural; din alt punct de vedere, dezbaterea teologică a ultimelor decenii e marcată de o revenire la problema canonică, respectiv la redefinirea canonului, a funcţiilor lui, a formelor şi a strategiilor lui istorice (iar nu doar, ca până în urmă cu patru-cinci decenii, la problematizarea constituirii canonului literar al Bibliei) Considerând-o, astfel, mult mai evoluată sub raportul reflecţiei teoretice, vom apela în definirea canonului la tradiţia de gândire canonică a Bisericii, cu remarca de rigoare că acest apel metodologic nu va importa tale quale, ci va opera adaptări ale conceptului canonic şi ale principiului canonic, în sfera câmpului cultural (sau, mai exact, în problema canonului estetic) Nu vom propune, aşadar, o înţelegere metafizică a canonului, după modelul teologic, întrucât modul de generare şi de funcţionare al canonului estetic se deosebeşte net de modul celui dintâi 1 CONCEPTUL CANONIC A DEFINIRE POLEMICĂ Consider că stabilirea terminologică, evoluţia semanticii şi, în ultimă instanţă, definirea conceptului canonic trebuie să pornească de pe o poziţie polemică, iar aceasta mai ales datorită erorilor de înţelegere ale conceptului canonic, care s-au substituit, în ultimele decenii (iar în spaţiul cultural român cu preponderenţă) corectelor definiţii Înainte de-a enunţa ceea ce este canonul, e necesar a se stabili ceea ce nu este el, respectiv a se delimita ceea ce este în substanţa sa (dacă există aşa ceva) şi ceea ce este în manifestarea sa istorică (socială, politică, religioasă, culturală) Identificând principalele zone defectuoase de definire, poate fi observată confuzia perpetuată între sensul prim al termenului (utilizat în mod comun şi sinonimizat cu tipar procustian), fapt ce denotă două carenţe îngrijorătoare ale unei culturi: pe de o parte, o acută criză a conştiinţei teoretice, pe de altă parte, un refuz afectiv (de tip postmodern) al unei structuri ori al unui sistem cu funcţii centralizatoare, ierarhice (şi, în consecinţă, normatoare, selective şi exclusive) Canonul nu este, aşadar: a) un etalon imuabil pentru fapte de limbă, de gândire sau de viaţă plasate istoric; b) un tipar de gândire, de exprimare, de interpretare sau de presiune (fie ele religioase, culturale, politice); c) o regulă, o normă, o lege sau un imperativ pentru conştiinţa individuală sau socială manifestată în câmpul tipului canonic avut în vedere; d) un text sau un discurs institutiv, instituţionalizat sau instituţionalizant; e) un sistem opresiv, un corp legislativ sau un complex normativ aflat imperios la originea deciziei personale sau colective; f) o tabelă de valori impuse drept exclusiv-valabile, pe baza unui concept al legitimităţii; g) o listă sau un index al valorilor (sau obiectelor culturale ce le plasticizează) legitime ale comunităţii (funcţionând pe principiul corectitudinii politice sau pe orice alt tip de principiu selectiv şi exclusiv în mod autoritar, originar în conjunctura istorică) Concluziile care pot fi trase în urma acestei definiri negative a canonului trimit înspre elemente definitorii ale acestuia, respectiv înspre metodele corecte de definire Reţinem, deci, dintre acestea, faptul că, pe de o parte, canonul nu are cu socialul o relaţie de tip cauzal, ci instrumental, precum şi faptul că, pe de altă parte, canonul este format, prin memoria ce instituie Tradiţia, la nivelul istoric al epocilor, din care îşi configurează arhitectura şi îşi formează substanţa, dar şi pe care, într-o mare măsură, le determină şi le direcţionează Rupturile sau negările canonice nu sunt, cum s-ar crede, o victorie a geniului creator împotriva canonului (sau, cel puţin, nu împotriva acelui canon care nu suportă vreuna dintre definirile eliminate mai sus), ci este descoperirea, printr-un act de negare fertilă (numit de Bloom misreading), a unui nou etaj al canonicului (în cazurile mutaţiilor) sau al canonului (în cazul revoluţiilor) ……… Perspectivă teoretică Sugerăm aici că o mutaţie provocată la nivelul artei va reprezenta descoperirea unui nou etaj al canonicului, întrucât ea presupune descoperirea a noi forme canonice Revoluţia culturală (ştiinţifică) înseamnă descoperirea unei zone noi a dimensiunii istorice a canonului, întrucât ea presupune descoperirea şi propunerea unui nou model epistemologic (fie şi în sensul metaforelor culturale epistemologice) ……… B DEFINIRE ISTORICĂ Faptul – deja afirmat – că originea conceptului canonic e localizabilă istoric şi poate fi analizată din perspectiva evoluţiei sale diacronice are ca primă consecinţă posibilitatea unei definiţii istorice a canonului Propun, deci, urmărirea traseului pe care l-a parcurs conceptul canonic, prin semantizările multiple, demers pe care îl consider necesar justificării apelului pe care îl fac pentru o reîntoarcere a conceptului canonic în semantica sa originară G W Lampe, realizatorul monumentalului A Greek Patristic Lexicon, arată că, în epoca primelor secole creştine, existau cel puţin nouă sensuri ale termenului κανών (-όνος) [kanón, -ónos] Etimologic, el provine din ebraicul qaneh, care însemna trestie; Anatole Bailly, în Abrégé du dictionnaire Grec-Français, face trimiterea de la articolul kanón înspre etimonul său, care e kánna şi care înseamnă, în sens general, stuf, iar în sens particular, ca în ebraicul de origine, trestie Rezumând principalele sale conotaţii, Bailly notează la articolul κανών [kanón]: „I barre de bois longue et droite, part : 1 règles en croix qui maintenaient le derrière du bouclier, d’où poignée de bouclier // 2 tige d’une quenouille // 3 règle, d’ord en bois à l’usage des maçons et des charpentiers // II fig : règle, type, modèle, principe; χρονικοί κανόνες [hronikoí kanόnes, n n ], PLUT : époques principales de l’histoire, qui servent comme de points de repère pour les événements moins importants ” Este deci evident că, folosit şi de Plutarh în accepţia lui secundară, termenul kanón a devenit, în greaca post-elenistică, respectiv în greaca folosită în zorii mileniului I, conceptul prim al unei idei de conformitate, reglementaritate, modelizare, principializare Folosind ei înşişi termenul ca pe un concept teoretic rezumând aceste sensuri, Părinţii Bisericii i-au nuanţat semantica, în funcţie de propriile lor necesităţi Lampe identifică nouă sensuri speciale ale conceptului canonic, în accepţie patristică: 1 regulă a credinţei (provenită din Scriptură, transmisă de tradiţie, opusă ereziei); 2 canon al Scripturii; 3 regulă a legii ecleziastice (corp de legi, prescripţii individuale); 4 canon al conduitei, standard moral (derivat: regulă religioasă ori monastică); 5 disciplină liturgică (în sens general, în sens euharistic, în sensul oficiului divin); 6 imn liturgic divizat în ode; 7 grad eclesiastic, ordin (ale clerului, ale călugăriţelor sau văduvelor); 8 secvenţă logică; 9 taxă, rentă Din acest inventar al conotaţiilor, Biserica primară le va selecta, printr-o uzanţă recurentă, pe cele care vor răspunde celor trei importante imperative ale sale: scripturistice, doctrinare şi disciplinare Dacă cercetarea istorico-critică a teologiei protestante s-a axat mai bine de un secol asupra problemei canonului biblic, cercetările recente au relevat, astfel, sensurile principale alternative cu care era învestit conceptul canonic în primele secole creştine O nuanţare a definiţiei istorice a principiului canonic, în sensul unei sub-definiri istorice de tip negativ, priveşte în mod direct stabilirea semanticii speciale a conceptului în epocile originii sale teologice În Canonul Ortodoxiei, teologul Ioan Ică jr invocă studiul recent al lui Heiny Ohme, în care acesta demonstrează că, pentru creştinismul pre-niceean, termenul folosit pentru a desemna regula, prescripţia, hotărârea sinodală (invariabil, atât în cazul sinoadelor locale, cât şi în cazul sinoadelor ecumenice de mai târziu) nu era kanón, ci horoi Abia în 330, la Sinodul din Antiohia, într-o referire la Sinodul din 325, deciziile niceene sunt desemnate drept kanónes, cu precizarea kanónes horisthentes, deci canoane hotărâtoare, decizionale Primul corpus canonum a apărut tot la Antiohia, în jurul lui 368, sub coordonarea episcopului Euzoios, care antologa deciziile sinodale cele mai importante de până la acea dată; toate lucrările canonice care aveau să apară ulterior vor constitui astfel de antologări ale deciziilor sinodale ale Bisericii, consacrând canonul drept sumă a unei istorii normative şi, mai mult decât atât, principiu uniformizator şi modelizant al unei tradiţii, al conţinuturilor acesteia şi al comunităţii care o legitimează şi căreia îi conferă energii de tip centripet, respectiv catalizator Concluzia – extrem de importantă – pe care o presupun aceste nuanţări e aceea că, în accepţiile sale originare, canonul nu semnifică un imperativ, ci reprezintă perpetuarea (prin sistematizare şi legitimare), în conformitate cu Tradiţia, a unui complex nomotetic legitim, respectiv a principiului său modelizant Eliminarea efectuată în definiţia polemică a canonului, pe care am expus-o mai sus, pledează, deci, pentru o resemantizare a conceptului canonic în acord cu tradiţia semanticii canonice, respectiv cu determinaţiile acestui complex nomotetic (pe care, în discutarea canonului estetic, îl vom folosi doar în sens metaforic) şi prin eludarea oricărui tip de determinaţii dependente unui sens particular al manifestării unei voinţe de putere sau autoritate C PROPUNERI PENTRU O DEFINIŢIE A CONCEPTULUI CANONIC În urma şi pe baza acestor delimitări, consider că pot fi stabilite elementele prime ale unei definiţii a conceptului canonic, drept expresie sistematică a unei definiri exhaustive şi corecte 0 Adjectivalul canonic, atribuit unui fapt de cultură sau civilizaţie, stabileşte conformitatea respectivului fapt cu Tradiţia ce manifestă istoric, respectiv istoric-circumstanţial, canonul Incertitudinea atribuirii acestui adjectival poate fi metodic soluţionată, fapt ce deblochează, la rândul său, procesul canonizării sau al verificării canonicităţii Adjectivalul canonic din sintagma conceptul canonic are o funcţie de definire, în timp ce adjectivalul canonic atribuit oricărui fapt de cultură sau civilizaţie are o funcţie determinantă Între adjectivalul de definire şi adjectivalul de determinare există o relaţie bi-univocă, pe care o explicităm aici Conceptul canonic e expresia proximă a canonului, în timp ce (orice determinare canonică de tipul) pictura canonică e expresia „plastică” derivată a canonului Definirea corectă a expresiei proxime a canonului reprezintă propedeutica necesară a demersului de determinare canonică Primul câştig al stabilirii acestui raport consistă în oferirea unui cadru stabil pentru soluţionarea problemei canonicităţii / necanonicităţii, care nu mai trebuie rezolvată prin apel la principii, concepte sau discursuri exterioare canonului (deci abuzive într-o dezbatere canonică) Un al doilea câştig al acestei definiri consistă în înţelegerea raportului dintre Tradiţie şi canon: succesiunea determinărilor canonice operate pe baza Tradiţiei în long durée substanţializează şi dinamizează canonul (prin actualizarea formelor lui), dar şi confirmă conceptul acestuia, a cărui valabilitate e astfel transmisă mai departe Un câştig colateral, dar la fel de important, al acestor nuanţări, priveşte în mod direct o formă de abuz canonic: mitizarea sau mistificarea unui autor ori ale unei opere Conceptul determinării canonice prezintă avantajul de-a indica faptul că opera sau autorul nu se suprapun canonului şi nu reprezintă canonicul prin excelenţă, ci sunt doar manifestări plastice ale acestora Dimpotrivă, mitizarea sau mistificarea propun o suprapunere abuzivă şi, de fapt, o flagrantă substituire a raporturilor: determinarea canonică a unei opere devine definirea ei canonică, opera devenind, în fapt, expresia proximă a canonului (gest evident eronat, dată fiind multitudinea operelor canonice), în timp ce adevărata expresie proximă a acestuia e conceptul canonic Acesta e şi motivul pentru care am contestat, în prima parte a lucrării, centralitatea canonică, pe care am desemnat-o drept abuzivă, a lui William Shakespeare, în viziunea lui Harold Bloom 1 Optez pentru resemantizarea conceptului canonic, ca o necesară corecţie a sensului şi imaginii pe care le proiectăm asupra acestuia Această resemantizare trebuie să fie operată în mod principal prin readucerea conceptului la originile sale terminologice, precum şi la sensurile cu care a fost învestit prin Tradiţia care l-a folosit în mod regulat drept expresie a unei norma normans (iar nu a unei autoritare norma normata) Astfel, canonul nu semnifică un imperativ, ci reprezintă perpetuarea (prin sistematizare şi legitimare), în conformitate cu Tradiţia, a unui complex nomotetic legitim, respectiv a principiului său modelizant, manifestat, prin intermediul unor tropoi varii, ca forme canonice (instabile) 2 Pledez pentru eliminarea, din definiţia conceptului canonic, a oricărui trop subordonat unei ideologii a personalismului, a autoritarismului sau a manifestării unei voinţe de putere, deoarece canonul nu este expresia unei exercitări volitive particulare, nefiind nici expresia unei decizii istoric-circumstanţiale Canonul nu suportă determinaţiile conjuncturale ale acestor ideologii (în ultimă instanţă politice), fiindcă el nu este un etalon imuabil, un tipar de gândire, de exprimare, de interpretare sau de presiune, o regulă, o normă, o lege sau un imperativ, un text sau un discurs institutiv, instituţionalizat sau instituţionalizant, un sistem opresiv, un corp legislativ sau un complex normativ, o tabelă de valori impuse drept exclusiv-valabile, o listă sau un index al valorilor legitime Acestea pot fi forme canonice (minus personalismul, autoritarismul şi voluntarismul agresiv pe care acestea le presupun în mod curent), însă ele nu sunt sinonime conceptului canonic sau canonului, care le înglobează şi le determină 3 Consider importantă soluţionarea crizei epistemologice a canonului, ca scoatere a acestuia, din zona de formalizare şi instituţionalizare a lui în tropi ai unei norma normata; înţelegerea canonului ca norma normans (constituită prin acordul devenit Tradiţie) este singurul mod de a corija erorile bătăliilor canonice, respectiv de a suspenda abuzurile canonice de substanţă politică 4 Înţeleg ca fundamentală definirii canonului problema Tradiţiei; canonul estetic e confirmat de Tradiţie, pe care, la rândul lui, o determină Formele canonice ale unei anumite epoci influenţează evoluţia Tradiţiei, în timp ce Tradiţia constituie refuzul sau acceptul dat unei revizuiri (în general realizată prin mutaţie sau revoluţie) a formelor canonice Conceptul canonic trebuie să cuprindă în definiţia sa un raport cu Tradiţia, respectiv o explicitare a funcţiilor reciproc exercitate Înafara unei astfel de explicitări, se perpetuează un raport vag al canonului cu memoria, ca şi o parţială înţelegere a modului în care canonul nu există în absolut 5 O definiţie a canonului nu poate face abstracţie de natura intensivă şi extensivă a conceptului canonic, ca nici de sensul centralizator al acestuia Acuzarea, în mod depreciativ, drept romantică sau idealistă, a revenirii în zona unui discurs al axiologiei, e un gest la rândul lui acuzabil sub aspectul dependenţei de recursul delegitimant al postmodernismului În mod egal condamnabile, aceste două atitudini definesc, în fond, două opţiuni diferite Cum, însă, un discurs de delegitimare a centralităţii nu prezintă consecvenţă prin simplul fapt că e el însuşi structural centrat şi centralizator, preferăm discursul de origine modernistă (cel puţin consecvent), perpetuând un principiu al centralităţii, esenţial pentru definirea canonului Un autor sau operele acestuia nu pot fi considerate reprezentări totale ale canonului, fiindcă ele nu pot fi expresii proxime ale acestuia (de vreme ce nu au cu el o relaţie de definire, ci doar una de determinare), deci nu pot deveni concepte canonice Ele nu pot deveni nici centre ale canonului, întrucât în centrul canonului stă principiul canonic Una dintre consecinţele colaterale acestei observaţii va fi demascarea temelor marginalului şi ale periferiei drept plasticizări ale unei ideologii revanşarde şi profund marcată de complexele necanonicităţii, definită drept resentimentară şi inconsistentă sub aspectul valorii (prin urmare, neglijabilă în faţa Tradiţiei) 2 PRINCIPIUL CANONIC, SISTEMUL CANONIC Canonul se fundamentează pe principiul canonic Întreaga arhitectură a canonului e pătrunsă de acesta Înţeleg prin principiu canonic două lucruri distincte: a) raţiunea de existenţă şi funcţionare a canonului (ce conferă canonului veridicitate şi, de aici: coerenţă, raţionalitate, inteligibilitate), respectiv b) typos-ul canonic cvasi-prezent al unei existenţe în conformitate cu ceea ce e canonul (typos depistabil în chiar presupoziţiile discursului unei epoci despre sine însăşi sau despre lume) Principiul canonic e, deci, fundament şi condiţie ale canonicului şi poate fi regăsit, printr-un demers fenomenologic, în modul de structurare al oricărui fapt de cultură sau de civilizaţie Principiul canonic poate fi negat de fapte necanonice sau anti-canonice: cele din urmă sunt gesturi de frondă avangardistă inconsistente valoric şi incapabile de a purta o polemică cu ceea ce e canonul; cele dintâi sunt doar aparent fapte eliberate de canon Necanonice sunt în fapt doar – pentru durate limitate – negările (capabile de polemică) ale formelor canonice perimate ……… Excurs ilustrativ: manifestare concretă a principiului canonic într-o operă a antichităţii Principiul canonic poate fi depistabil încă din cele mai timpurii documente, un exemplu la îndemână, în acest sens, putând fi luat din Vechiul Testament Cartea Ieşirii (denumită şi Exodul) datează, după toate probabilităţile, din secolul XIV î Hr Cert e că, dacă Moise nu este adevăratul ei autor, acesta e cu siguranţă un apropiat al său şi un participant la evenimentele narate Printre acestea, unul atrage atenţia în mod special Nu gradul de adevăr al relatărilor ne interesează, ci principiul canonic evident din spatele structurării naraţiunii şi a semnificaţiilor ei, de către incertul autor După ieşirea din Egipt, începe cristalizarea etnică a poporului lui Israel, cristalizare desfăşurată în jurul catalizatorului personaj Moise Centrul acestui sens catalizator al prezenţei şi funcţiei sale îl reprezintă primirea Tablelor Legii, din mâinile lui Dumnezeu, pe Muntele Sinai: „Şi a zis Domnul către Moise: «Suie-te la Mine în munte şi fii acolo, că am să-ţi dau table de piatră, legea şi poruncile, pe care le-am scris Eu pentru învăţătura lor!» […] După ce a încetat Dumnezeu de a grăi cu Moise, pe Muntele Sinai, i-a dat cele două table ale legii, table de piatră, scrise cu degetul lui Dumnezeu ” (Ieşire, XXIV, 18, XXXI, 18) Sub forma Legii, principiul canonic devine, în gândirea autorului, prezenţa plastică a Canonului Însuşi, care este El; principiul canonic e formalizat în ideea centralităţii Legii, nu doar ca un corpus nomotetic, dar în special ca typos al unei existenţe în conformitate cu Canonul Că nu atât litera Legii şi expresia ei contau în ochii autorului, principiul canonic trimiţând mai degrabă la Canonul ultim, centru al comunităţii, o demonstrează insistenţa asupra unui detaliu aparent stilistic: scrierea Legii de către mâna lui Dumnezeu: „legea şi poruncile, pe care le-am scris Eu”, respectiv „table de piatră, scrise cu degetul lui Dumnezeu ” Astfel că ne apare evident modul în care un tipar canonic e insinuat în imaginile şi structurarea subiectului la nivel narativ Dar în absenţa lui Moise, poporul îşi face un chip cioplit, fapt ce coincide cu o destructurare, prin negare, a canonului; repercusiunile sunt grave, dar episodul se încheie cu o restituire canonică: „După aceea Moise, întorcându-se, s-a pogorât din munte, cu cele două table ale legii în mână, scrise pe amândouă părţile lor – pe o parte şi pe alta erau scrise Tablele acestea erau lucrul lui Dumnezeu şi scrierea era scrierea lui Dumnezeu, săpată pe table Atunci, auzind Iosua glasul poporului răsunând, a zis către Moise: «În tabără se aud strigăte de război » Iar Moise a zis: «Acesta nu este glas de biruitori, nici glas de biruiţi; ci eu aud glas de oameni beţi » Iar după ce s-a apropiat de tabără, el a văzut viţelul şi jocurile şi, aprinzându-se de mânie, a aruncat din mâinile sale cele două table şi le-a sfărâmat sub munte Apoi, luând viţelul, pe care-l făcuseră ei, l-a ars în foc, l-a făcut pulbere şi, presărându-l în apă, a dat-o să o bea fiii lui Israel După aceea, a zis către Aaron: «Ce ţi-a făcut poporul acesta, de l-ai vârât într-un păcat aşa de mare?» Iar Aaron a răspuns lui Moise: «Să nu se aprindă mânia domnului meu! Tu ştii pe poporul acesta că e răzvrătitor Căci ei mi-au zis: Fă-ne dumnezei, care să meargă înaintea noastră, căci cu omul acesta, cu Moise, care ne-a scos din ţara Egiptului, nu ştim ce s-a întâmplat Atunci eu le-am zis: Cine are aur să-l scoată Şi ei l-au scos şi mi l-au dat mie şi eu l-am aruncat în foc şi a ieşit acest viţel » Moise, văzând că poporul acesta e neînfrânat, căci Aaron îngăduise să ajungă neînfrânat şi de râs înaintea duşmanilor lui, a stat la intrarea taberei şi a zis: «Cine este pentru Domnul să vină la mine!» Şi s-au adunat la el toţi fiii lui Levi Iar Moise le-a zis: «Aşa zice Domnul Dumnezeul lui Israel: Să-şi încingă fiecare din voi sabia sa la şold şi, străbătând tabăra de la o intrare până la cealaltă, înainte şi înapoi, să ucidă fiecare pe fratele său, pe prietenul său şi pe aproapele său » Şi au făcut fiii lui Levi după cuvântul lui Moise În ziua aceea au căzut din popor ca la trei mii de oameni Căci Moise le zisese fiilor lui Levi: «Afierosiţi-vă astăzi mâinile voastre Domnului, fiecare prin fiul său sau prin fratele său, ca să vă trimită El astăzi binecuvântare!» Iar a doua zi a zis Moise către popor: «Aţi făcut păcat mare; mă voi sui acum la Domnul să văd de nu cumva voi şterge păcatul vostru » Şi s-a întors Moise la Domnul şi a zis: «O, Doamne, poporul acesta a săvârşit păcat mare, făcându-şi dumnezeu de aur Rogu-mă acum, de vrei să le ierţi păcatul acesta, iartă-i; iar de nu, şterge-mă şi pe mine din cartea Ta, în care m-ai scris!» Zis-a Domnul către Moise: «Pe acela care a greşit înaintea Mea îl voi şterge din cartea Mea Iar acum mergi şi du poporul acesta la locul unde ţi-am zis Iată, îngerul Meu va merge înaintea ta şi în ziua cercetării Mele voi pedepsi păcatul lor » Astfel a lovit Domnul poporul, pentru viţelul ce îşi făcuse, pe care-l turnase Aaron ” (Ieşire, XXXII, 15-35) Violenţa cu care e restituit modelul canonic al conduitei, dar şi prin care e recentrată canonic comunitatea, face cu atât mai vizibil principiul canonic ce stă la baza viziunii autorului, care, mai mult, insistă, într-un capitol ulterior, relegitimând corpusul nomotetic în acelaşi fel în care o făcuse în capitolul anterior: „Zis-a Domnul către Moise: «Ciopleşte două table de piatră, ca cele dintâi, şi suie-te la Mine în munte şi voi scrie pe aceste table cuvintele care au fost scrise pe tablele cele dintâi, pe care le-ai sfărâmat » (Ieşire, XXXIV, 1) Sunt recognoscibile, astfel, la nivelul cel mai de suprafaţă al acestei naraţiuni, ambele sensuri ale canonului: atât corpul normativ al unei comunităţi (Tablele Legii), cât şi, mai important (fapt demonstrat de zdrobirea Tablelor, dar nealterarea sensului lor ultim), principiul canonic esenţial al acestor Legi (care era raportul poporului cu Yahwe) ……… Există, însă, o manifestare istorică foarte concretă şi vizibilă a principiului canonic, iar aceasta se plasticizează în forme canonice Valabilitatea lor în timp e relativă, ele suportând o perisabilitate obligată: misreading-ul, ca răstălmăcire fertilă a formelor canonice, e fundamental pentru actualizarea modului de manifestare a canonului De aceea, trebuie observat, nu negarea canonului stă în mutaţia sau revoluţia unui geniu creator, ci refuzul unor forme perimate ale acestuia, forme în care vizionarul intuieşte perimarea şi, deci, opacizarea canonicului Aşa-zisele negări ale canonului (aparente fapte necanonice) sunt, cu adevărat, necesare refaceri ale interfaţei istorice a canonului, refacere prin care creatorul, descoperitorul sau inventatorul soluţionează o criză depistată a formelor canonice ……… Excurs ilustrativ: refacerea interfaţei canonice prin negarea formelor canonice 1 Refuzul lui Hyeronimus Bosch de a continua o tradiţie iconografică canonică nu presupune o negare a canonului în sine; sunt, de altfel, multiple imagini ale canonului (respectiv ale axiologiei şi ale unei centralităţi a acesteia) în pictura sa (v tematica religioasă recuperată, precum şi motivele ei principale) Dar el a refuzat formele canonice pe care herminia i le aducea, perimate, după câteva secole de uzanţă, preferând să găsească forme noi – şi comunicante – ale manifestării canonului Una dintre acestea, proiecţia, pentru cele dintâi cazuri în pictura universală, a propriilor fantasme, ca şi a unei subtile imagini de sine, în pictură, a refăcut interfaţa canonului, respectiv ansamblul de forme prin care el se manifesta la nivelul artei picturale 2 Efortul lui Eminescu de a reface canonul poetic românesc nu a însemnat o negare a centralităţii axiologice a unui canon poetic (v Epigonii), ci restructurarea unui tip de privire şi reprezentare ale lumii; el a înţeles, după cum sugerează Ioana Em Petrescu, faptul că vederea paşoptistă a perimat, în uzanţele ei poetice, valenţele şi potenţele imaginilor, fiind necesară o transformare a vederii în viziune, şi, deci, o refacere a formelor în care canonul se manifestă la nivelul artei poetice ……… Afanasiev, un important teolog al secolului trecut, studiind problema negării canonului teologic în anumite epoci, a ajuns la concluzia că epocile de calm (al valorii?) presupun o acceptare a canonului ca expresie a formelor de manifestare a Tradiţiei şi, în ultimă instanţă, a unei identităţi de sine a comunităţii Dimpotrivă, epocile de mari negări canonice sunt cele în care canonul e resimţit ca un sistem opresiv Criza conştiinţei stă, deci, la baza crizelor canonice, fapt care demonstrează că, dincolo de caracterul lui înalt axiologic, canonul reprezintă identitatea unei culturi (a întregii culturi umane?), precum şi identitatea fiecăruia dintre noi, ca membri ai acestei culturi Se va putea, deci, observa existenţa unei dialectici canonice, în interiorul căreia formele canonice se vor manifesta în funcţie de tipul de gândire dominant al epocii sau de gândirea profund intuitivă ori vizionară a unui individ, provocând la rândul lor, atunci când profită de o anumită conjuncţie a factorilor, mutaţii sau revoluţii canonice Formele canonice sunt limitele – flexibile, perisabile şi mereu restructurate – ale canonului, în timp ce principiul canonic, rămânând centrul canonului, e nucleul său stabil şi, într-un fel, imuabil Nu în sensul în care, de pildă, frumosul ar fi acelaşi în orice epocă culturală, ci în sensul în care orice epocă culturală va accesa ori va refuza o serie de forme canonice / necanonice (şi) în funcţie de un concept al frumosului (care nu va fi niciodată substituit de forme plastice ale urâtului, indiferent de majorele modificări ale sensibilităţii unei epoci în raport cu altele, anterioare; această persistenţă a frumosului e doar unul dintre exemplele permanenţei principiului canonic în istorie) Dialectica acestor forme canonice se desfăşoară în limitele modurilor de actualizare a canonului, la nivelul unor tropoi identificabili, cuantificabili şi explicabili Structurarea seriilor de forme canonice, ca şi a tropoi-lor ce le actualizează, acceptate sau descoperite (şi propuse în cadrul unui proces de mutaţie sau de revoluţionare) de către un autor formează un model canonic Acesta trebuie înţeles ca o convertire epistemică a canonului la modul şi schema interioare ale lumii, acceptate ca unic-legitime de către un anumit individ Că aceste modele canonice presupun şi omisiuni teoretice sau practice e neîndoielnic, iar acest fapt se datorează naturii aproximante a formelor canonice în raport cu, fireşte, canonul însuşi Dar suma formelor canonice şi principiul lor modelizant, care le pătrunde fără ocolire, e chiar fundamentul Tradiţiei, care, la rândul ei, e bază a canonului în ipostaza sa istorică Însă principiul canonic, modelele canonice, formele canonice, dialectica lor sau interfaţa pe care o formează ele canonului pot fi, teoretic, încadrabile unui sistem canonic, ca formalizare sistemică a principiului canonic Sistemul canonic presupune întregul mecanism de generare, evoluţie, manifestare, plasticizare şi schimbare a canonului: a interfaţei sale, a formelor sale istorice sau a modelelor care îl explică Înţelegerea generării, structurării şi funcţionării integrale ale acestui sistem e adevărata provocare a unei sistematici a canonului, care va avea în vedere în primul rând lămurirea substanţială a problemei canonice, şi mai apoi soluţionarea aspectelor sale secundare, respectiv istoric-circumstanţiale 3 CANONUL, MEMORIA ŞI TRADIŢIA O întrebare inevitabilă pe care orice analiză critică a canonului trebuie să o ridice este aceea a raportului dintre canon, memorie şi tradiţie Fiindcă, putând fi oricând victima intelectuală a unei confuzii, cel care gândeşte canonul va risca pierderea din vedere a unor nuanţări relevante pentru o definire exhaustivă a canonului Consider Tradiţia (scrisă cu majusculă pentru a o diferenţia de tradiţiile locale de ordin etnologic) drept memoria culturală a valorii, sau, mai exact, expresia materializării – proteice – a valorii sau a unei imagini a lumii, în opera de artă şi în ştiinţă Tradiţia nu trebuie înţeleasă ca o sumă imuabilă de achiziţii sau de convingeri; constituită istoric, circumscrisă geografic, determinată social, influenţată politic, corijată religios şi modulată imaginar, ea nu se suprapune peste canon Înainte de toate, fiindcă ea este liniară, iar canonul e concentric Dar tradiţia literară nu este canonul literar, fiindcă ea operează sincopat, capricios, inegal şi vulnerabil; canonul literar nu este tradiţia literară, fiindcă el funcţionează continuu, imparţial, uniform şi stabil Tradiţia e divizată şi suportă pluralul, canonul – adevăratul canon – e unic şi centrează valorile De aceea, ordinea canonică nu trebuie confundată cu o ordine a tradiţiei regionale Ordinea canonică presupune o manifestare de fidelitate, dar nu faţă de trecut (de aici eroarea lui Bloom, care joacă totul pe cartea precursorului, dezvoltând un discurs de tip romantic, în centrul căruia stă figura titaniană a artistului); adevărata fidelitate e manifestată faţă de principiul care transformă acest trecut în Memorie De aceea Jaroslaw Pelikan, celebrul autor al Tradiţiei creştine, considera că tradiţionalismul e „credinţa moartă a celor vii”, în timp ce adevărata tradiţie e „credinţa vie a celor morţi ” De la aceste premise poate porni o analizare detaliată a raportului dintre cele trei dimensiuni ale istoriei ca long durée 4 PSEUDO-CANON, ERORI ŞI ABUZURI CANONICE Neînţelegerea, răstălmăcirea sau intenţionata manipulare ale conceptului canonic, ale principiului canonic sau ale diferitelor modele sau forme canonice conduce, în mod inevitabil, la erori şi abuzuri canonice, întâlnite în mod frecvent în cultură (cu precădere în epoci de contestare a canonului sau de revizuire istorică a lui, la nivelul expresiei sale nomotetice sau la nivelul listelor canonice) Una dintre consecinţe este şi formarea unor pseudo-canoane, adeseori substituite principiului canonic şi acceptate din neştiinţă, naivitate, ignoranţă sau calcul politic Înţeleg prin erori canonice abateri accidentale ori intenţionate, în mod curent nepremeditate şi cu efecte minore (deşi nu neapărat de scurtă durată) asupra câmpului cultural Un prim exemplu de eroare canonică e reprezentat de chiar definiţia comună a conceptului canonic, care circulă unanim într-o accepţie greşită, după cum am demonstrat în cap II, secţiunile 0 şi 1 Lista canonică – atât de celebră şi de căutată în literatura română actuală – reprezintă o altă astfel de eroare, iar aceasta întrucât canonul nu se decide în circumstanţa istorică şi sub voinţa autoritară a unui individ, indiferent de competenţele acestuia Orice canon realizat astfel este un pseudo-canon, respectiv: un index (în situaţiile implicării unei ideologii opresive) sau o listă canonică privată (în situaţiile unei ignoranţe teoretice nescuzabile în cazul criticilor, istoricilor sau teoreticienilor culturii, conjugată cu o voinţă de manifestare a autorităţii în câmpul cultural) Amendarea canonică (indiferent de motive) este şi ea o eroare, întrucât canonul nu permite operări individuale şi circumstanţiale asupra lui De aceea consider şi aşa-zisa revizuire canonică drept un gest de iresponsabilitate culturală şi de infantilitate teoretică, posibil doar în gândirea fără repere a unor indivizi (sur)prinşi într-o epocă de eliberare ideologică (în fapt, adevărata revizuire canonică poate fi operată doar prin revizuirea polemică a formelor canonice, după cum am demonstrat la secţiunea 2 a acestui capitol, Principiul canonic, sistemul canonic, v p 52) Tot într-o astfel de epocă, după cum demonstrează Marcel Detienne sau Roger Bastide, are loc un proces intens de efervescenţă mitologică, ce duce la mitizarea sau mistificarea unui autor sau ale unei opere canonice Toate perspectivele adoptate şi exemplele analizate indică faptul că nu există o dependenţă sau o relaţie mai strânsă între aceste trei procese De aceea, o definire în contrast e dificilă Totuşi, există un criteriu comun al acestora, iar el e caracterul de memorie al fiecăreia Mistificarea este forma cea mai primitivă, perisabilă şi periculoasă a memoriei colective, fiindcă ea e rezultatul unui proces neadoptat critic, e expresia unei conjuncturi istorice şi, având un caracter manipulator, mobilizator şi perturbator, poate genera pericole sociale Mitificarea e o formă evoluată a memoriei unei comunităţi, are o rezistenţă verificată şi are cel mai adesea efecte pozitive asupra comunităţii (chiar şi dacă nu asupra culturii sau, mai bine spus, a exactităţii şi corectitudinii culturii acestei comunităţi) Cea mai evoluată formă de memorie a comunităţii este canonul, el nu are decât o legătură de bază cu un anumit context (în care se manifestă obiectul canonizat), dar nu operează, în selecţia lui, cu principii temporale şi nu prezintă (decât, eventual, accidental) beneficii sau ameninţări pentru o comunitate (ci doar, eventual, pentru cultura acesteia): ,,Dacă dorim ca standardele judecăţii să supravieţuiască cât de cât actualului reducţionism cultural, trebuie să declarăm ferm că literatura înaltă este tocmai acest lucru, o reuşită estetică, şi nu propagandă de stat…” Dacă, însă, vom considera mitul ca o deviere optică a unei informaţii sau a unui ansamblu de informaţii ale realităţii, atunci vom accepta că, în definitiv, canonul e format din mituri literare; în această accepţie, mitul literar stă la baza canonului, de vreme ce „orice operă literară importantă este o lectură greşită în scop creativ şi o interpretare greşită a unui text sau a mai multora ” Având în definiţia sa şi o tensiune socială opozitivă, mitul pare a face cu atât mai mult parte din structura canonului, cu cât „tradiţia [deci memoria, s n ] nu este un simplu transfer sau un proces de transmitere benignă, ea este şi un conflict între vechile genii şi aspiraţiile prezente, al cărui scop este supravieţuirea literară sau includerea în canon ” În schimb, mitul ideologic deschide doar abuziv canonul şi nu are cu acesta niciun fel de relaţie estetică Astfel, dacă mitizarea reprezintă una dintre erorile canonice, mistificarea trece deja de partea abuzurilor canonice Printre acestea, bătălia canonică are un statut aparte, fiind şi foarte familiară culturii ultimelor decenii O consider drept o formă primitivă de rezolvare a unui conflict desfăşurat la nivelul formelor şi al modelelor canonice Desfăşurată din raţiuni politice, ea serveşte doar argumente de ordin extracultural, invadând dezbaterea canonică de averse afective ale unei capricioase memorii particulare În susţinerea oricărei bătălii canonice este invocat un principiu al corectitudinii politice, dar reprezintă şi acesta un abuz Orice decupaj rezultat în urma aplicării unui atare etalon e un index, iar nu un canon, fiindcă reperul acestui principiu (politicaly corectness) nu are consistenţă sau relevanţă estetică Există, chiar mai mult, o incorectitudine politică funciară canonului, iar ea e expresia unei neglijenţe constante a canonului în raport cu istoria circumstanţială III S T U D I U D E C A Z D E Z B A T E R E A C A N O N I C Ă R O M Â N E A S C Ă ……… 1 PROBLEMA CANONICĂ: DIN DOSARUL RECEPTĂRII ROMÂNEŞTI ● ● 2 RESENTIMENTARII CANONULUI ROMÂNESC … 1 PROBLEMA CANONICĂ: DIN DOSARUL RECEPTĂRII ROMÂNEŞTI Deşi cu alte mize şi sub acoperirea altor noţiuni, despre canon s-a discutat şi înainte de eseul lui Harold Bloom Canonul literar exista, cel puţin, iar existenţa lui nu era pusă la îndoială; contestatarii canonului, pe care Bloom îi grupează în aşa-zisa Şcoală a Resentimentului, nu neagă, cum lasă Bloom să se înţeleagă, ideea de canon Ceea ce încearcă să explice ei este faptul că centralitatea care desconsideră fără examen marginalul – confundând marginalitatea cu inferioritatea – este o structură dinafara culturalului sau a literarului, de sorginte politică şi cu efecte negative asupra câmpului cultural Fără îndoială că deschiderea canonului spre literaturi marginale doar pe fundamentul unei democratice egalităţi de şanse reprezintă un pericol la fel de mare care ameninţă literatura De aceea, trebuie subliniat, nu apărarea canonului în faţa unei şcoli anti-canonice este prioritatea lui Bloom, ci apărarea principiului canonic, care, în viziunea criticului american, funcţionează pe exclusiva axiologie interioară a sistemului literar Nu e de mirare de ce o astfel de dezbatere a angajat cultura română, mai ales după 1989 Ieşind dintr-un sistem politic fundamentat pe o ideologie care virusase inclusiv câmpul cultural, intelectualii români s-au văzut în faţa unei necesităţi întrucâtva teoretice, întrucâtva practice: redefinirea principiilor de selecţie a operelor canonice, de formare a antologiei curriculare şi de revizuire a formelor canonice Într-un astfel de context trebuie încadrate încercările de revizuire ale programei şcolare, ca şi proiectele noilor dicţionare literare (editate de facultăţi, de instituţii culturale sau de grupuri de istorici literari) În egală măsură, istoriile literare de diverse orientări, care au apărut din 1990 şi până azi, sunt expresia aceleiaşi necesităţi interioare a culturii române de a-şi restructura raporturile de forţă şi de a re-cartografia valoric câmpul literar românesc Deşi recenta intrare în Uniunea Europeană e o integrare politică şi economică a României într-o structură transfrontalieră şi supra-naţională, e de aşteptat ca, pe baza unei ideologii europeiste, conjugată cu mondializarea culturală post-modernă, o serie de tensiuni şi presiuni culturale să impună o repoziţionare a literaturii române în interiorul culturii noastre şi în câmpul literaturii internaţionale De aceea, cred, a fost generată o adevărată dezbatere naţională în jurul ideilor de canon literar şi canonicitate, dezbatere ce demonstrează firescul cu care evoluează cultura română, dinspre subterfugiile unei epoci anti-canonice, înspre dezbaterile unei vârste lucide şi libere Totodată, urmărirea critică a demersurilor de demitizare şi demistificare susţinut în cultura română post-decembristă ar nuanţa procesul – lent, dar real – al reinstaurării principiului canonic în centrul culturii române, al restabilirii corecte a semanticii conceptului canonic, ca şi al revizuirii formelor canonice Reţin, din presa culturală şi din critica şi teoria literare ale ultimelor două decenii, dezbaterea despre canon provocată de Marin Mincu şi Liviu Ioan Stoiciu în Viaţa Românească, nr 3/2001 (nu la fel de bine purtată, opt ani mai târziu, în aceeaşi revistă, de semnatarii unui dosar coordonat de Nicolae Prelipceanu) Mircea Martin a organizat o dezbatere în Euresis, cu ceva ani mai înainte, iar Ion Simuţ, cu acelaşi obiect, a realizat un dosar despre canon în Familia Relevantă mi se pare dezbaterea ceva mai largă pe care a găzduit-o pe parcursul mai multor numere revista Paradigma Propunând trei întrebări standard (1 Ce se înţelege prin noţiunea de canon literar, astăzi, la noi? 2 Cum funcţionează canonizarea literară în perioada postbelică? 3 Există un canon textualist şi, dacă se poate vorbi de o mişcare textualistă, cum se explică apariţia acesteia?), Marin Mincu a realizat un interesant dosar de receptare a problemei canonice în cultura română a începutului de secol XXI Dintre numele care au răspuns invitaţiei (în număr de 35), reţin răspunsurile lui Alexandru Condeescu, ale lui Paul Cornea, Daniel Cristea-Enache, Bogdan Ghiu, Angela Marinescu, Mircea Martin, Irina Mavrodin, Marin Mincu, Ştefania Mincu, Cornel Moraru, Romul Munteanu, Mircea Muthu, Ion Pop, Ion Simuţ, Sorina Sorescu, Octavian Soviany, Mihai Şora, Cornel Ungureanu Nu vom rezuma aici răspunsurile celor amintiţi Descalificăm cea de-a treia întrebare, care are scopul evident de-a induce oricărui posibil răspuns numele coordonatorului anchetei, Marin Mincu, care se leagă nu de textualism, ci de importul textualismului în literatura română Reţinem aici, însă, intervenţia lui Paul Cornea: domnia sa propune un model canonic piramidal (care are la bază notorietăţile, eternele mituri ale literaturii, pe o treaptă intermediară clasicii, iar la polul opus literatura actuală, determinată de conflicte de interese, lipsă de perspectivă, hazard al receptării şi confuzie succes-valoare) În viziunea acestui teoretician literar, canonul are un caracter cuantificabil: acest cuantum canonic poate fi stabilit pe baza sondării memoriei culturale (enciclopedii, dicţionare, manuale etc ) Întrebării Cine stabileşte, în definitiv, canonul?, Cornea îi aduce un răspuns ce intenţionează să completeze teoria foucauldiană a Puterii şi Establishmentului, arătând că decizia canonizării e rezultatul unor factori multipli conjugaţi: alegerea experţilor, jocul probabilităţilor, plebiscitul de lungă durată, opţiunea majoritară a criticilor, confirmarea judecăţii de valoare a unei epoci, ocuparea unui spaţiu suficient de larg în memoria culturală, pentru a contrazice o teorie a hazardului (prezenţa în mai mult de 2 dicţionare literare, ca o confirmare geografică mai largă a receptării valorii) Atrage atenţia, din întreaga ecuaţie, acel calcul al probabilităţilor sau joc al hazardului: ne întrebăm cum se face că, dacă un astfel de hazard l-a impus pe Eminescu în locul minorilor Bodnărescu sau Cugler, după nici două secole se confirmă pe deplin rezultatul acestui joc al hazardului, confirmat, de altfel, în cazul tuturor autorilor canonici, selectaţi într-o anumită epocă dintr-un concurs în care fuseseră înscrişi alături de talente ce, la vremea respectivă, prezentau acelaşi nivel de încredere, unele fiind chiar mai cotate la bursa contemporană a valorilor simbolice? Răspunsul poate fi unul dublu: pe de o parte, există cazuri de autori canonizaţi abia la a doua sau a treia generaţie după moartea lor; pe de altă parte, nu doar factorul hazard compune ecuaţia lui Cornea; în sfârşit, e posibil ca, odată acceptată în canon, fie şi pe baza unui concurs de împrejurări, opera câştigătoare să restructureze canonul şi să provoace o mutaţie în lectura celorlalte opere din canon, dinainte şi de după ea, în funcţie de propriul ei orizont estetic O contribuţie cel puţin atractivă în diferenţierile pe care le propune îi aparţine profesorului Mircea Muthu: soft view ar reprezenta, în viziunea domniei sale, funcţia unui canon determinat de paradigma culturală şi de saeculum-ul ce-i corespunde, în timp ce hard view ar reprezenta funcţia instituţională, dictatorială a unui canon procustian; spaţial vorbind, există cel puţin patru nivele ale unui canon (individual, naţional, continental, universal) La rândul său, criticul Ion Pop, pe urmele unor intervenţii anterioare din Euresis, face distincţia necesară între canonul curricular şi canonul estetic (elitist) Mai sunt, evident, intervenţii punctuale: Sorina Sorescu atrage atenţia, urmându-l pe Rorty, asupra nevoii nu de a avea dreptate în problema canonică, ci de a ne face utili; Irina Mavrodin aruncă în joc şi conotaţiile negative ale canonului, ca model impus de scriitură sau viziune estetică; Ştefania Mincu se întreabă, firesc, dacă avem şi în spaţiul cultural românesc o Şcoală a Resentimentalilor Nu rezum toate intervenţiile antologate, dar atrag atenţia asupra faptului că dezbaterea din jurul canonului a fost purtată cu suficientă atenţie, cu multă patimă, cu o oarecare – metodică – îndoială Fără a se ajunge la nişte concluzii declarate, ea poate continua, cu atât mai mult azi, când, din raţiuni diverse, ar trebui re-provocată 2 RESENTIMENTARII CANONULUI ROMÂNESC (exemplificare) Dezbaterea în jurul canonului, purtată în cultura română post-decembristă, este de o acută necesitate; în modul în care e purtată, ea este, însă, adeseori imatură, trădându-şi natura profund resentimentară şi fiind, pentru moment, întrutotul in-fertilă Conceptele şi judecăţile sale sunt, de aceea, inoperabile, în aşa fel încât, cel puţin pentru moment, ea ar trebui suspendată Ori lăsată pe seama unei generaţii pentru care canonul nu e etalonul modificabil al unei axiologii dezaxate, ci expresia mai pură a unei culturi înţeleasă (şi) dincolo de circumstanţele istoriei De la astfel de premise aş deschide acest studiu de caz, care se va focaliza asupra dezbaterii propuse în septembrie 2008, în cadrul Colocviului Naţional al Revistei Transilvania, de la Sibiu, cu tema Dosarele Securităţii şi literatura Fiindcă ceea ce am înţeles urmărind acolo discuţiile a fost mai ales necesitatea de-a scoate problema canonică din orizontul de influenţă al complexaţilor, ca şi imediata lansare a dezbaterii canonice în interiorul unei generaţii care nu a intrat în libertate cu neîmpliniri, eşuări, handicapuri ori majore traume Neîmpăcate cu sine însele, generaţiile culturale majore în ziua Revoluţiei se dovedesc aproape incapabile de-a purta raţional şi cât se poate de responsabil această dezbatere, iar afirmaţia mea, fără a generaliza, se poate susţine cu succes pe o serie de exemple, deja celebre Căutând să remanieze, pornind de la obsesii revizioniste, canonul, aceste generaţii riscă să se erijeze în autorităţile procustiene de odinioară: ele ar opera decupaje şi ajustări fondate pe raţiuni străine regimului de funcţionare al canonului însuşi De aceea, cred, tânăra generaţie de intelectuali ar trebui să ia asupră-şi serioasa obligaţie de-a regândi canonul, dar, mai ales, nu conţinuturile acestuia – de vreme ce ele sunt stabilite la un nivel al istoriei ce ne scapă nouă –, pe cât strategiile şi mecanismele canonizării, ca şi formele istorice de manifestare a canonului Înainte de toate, cred că tema aleasă de organizatori indică o eroare de apreciere a problemei canonice: care canon ar putea fi redimensionat, în funcţie de activitatea politică a numelor pe care el le-a selectat, cu atât mai mult cu cât acolo, în canon, nu se ,,califică” persoane (colaboratoare sau agente ale Securităţii), ci opere (determinate întrucâtva de spiritul epocii, dar libere de jocurile politice ale istoriei în care au apărut)? Nu voi delegitima aici tema aruncată în joc de colocviu Dar cred că sunt două posibile explicaţii ale alegerii acesteia: fie organizatorii au mizat tocmai pe explozivul cu fitil ascuns într-o dezbatere incitantă şi contradictorie încă din premise, fie au căzut înr-un clişeu al dezbaterii actuale publice, în centrul căreia, la toate polurile (de la cel estetic, la cel politic), stă principiul remanierii După cum s-a şi dovedit, acest clişeu, odată adoptat, a fost extrem de riscant: a purtat participanţii în zone de indeterminare, confuzie, ambiguitate, intenţionat dezvoltate de unii, precum Muşina, şi prea timid lămurite de alţii, precum Ion Simuţ ori Paul Cernat Intervenţia primă, a lui Paul Cernat, a invitat la luciditate; există o diferenţă între intelectual şi literat, astfel încât cel dintâi poate fi judecat pe baza atitudinilor şi actelor sale (şi, mai mult, a efectelor clare ale acestora), în timp ce literatul, la graniţa dintre lumi, e puţin condamnabil Aceasta, pentru simplul motiv că el nu se confundă cu mult mai implicatul social, care e intelectualul Altfel zis, trebuie bine diferenţiată dimensiunea intelectuală (care implică poziţie socială) şi dimensiunea literată (care implică dimensiune estetică) în persoana unuia şi aceluiaşi individ Alexandru Muşina a intrat în joc imediat după intervenţia lui Paul Cernat, acuzând dintru început, în cazul redactorului de la Cuvântul, o poziţie dirijată de implicaţiile scandalului Antohi: într-un astfel de raţionament (pe care logica îl acuză de eroare, fiindcă se bazează pe un argumentum ad hominem circumstanţial), Cernat nu ar fi căutat decât să salveze, printr-o demonstraţie teoretică, persoanele (ca Antohi!) compromise social, care, însă, au o operă viabilă E posibil ca vituperaţiile lui Muşina să fi avut ca model celebra pagină a lui Steinhardt împotriva turnătorilor (unde Monahul de la Rohia apelează la câteva zeci de invective, dintre cele mai bine alese), dar să impui o indistincţie între colaborator (politic) şi autor (literar) e un abuz, de care cred că Alexandru Muşina e conştient, dar care-i vine pe plac din raţiuni care-i trădează resentimentele Nici mai mult, nici mai puţin, profesorul braşovean propune o perioadă de lustraţie de cinci ani, perioadă în care autorii – dovediţi colaboratori cu Securitatea – să fie interzişi predării, deci, consideră dânsul, să nu aibă acces în canon La urma urmei (altă eroare logică, argumentum ad verecundiam), şi francezii l-au repudiat pe Alfred de Vigny, „şi n-a murit literatura franceză pentru asta!” Cred că iresponsabilitatea unei atari exprimări e evidentă; nu mai insist Poate ar fi bine doar amintită intervenţia fermă a domnului Simuţ: „Eu nu am văzut nicio istorie a literaturii franceze sănătoasă, care să nu-l amintească şi pe Vigny!” Strâns cu uşa de comeseni, Muşina îşi trădează, însă, adevărata slăbiciune, când e de acord ca autorii ex-colaboratori să îşi publice operele în edituri, dar să mai şi ajungă redactori-şefi ai unor reviste , cu aceasta nu mai e de acord În sfârşit, intuind contraargumente de natură teoretică, acelaşi distins bard Muşina conchide că în canon nu se intră numai pe un principiu estetic şi că, până la urmă, gogoriţa principiului estetic nu are nicio relevanţă: „Ce mă interesează pe mine cum va fi receptat Doinaş, colaboratorul, peste cincizeci de an? Pe mine acum mă interesează!” Este aceasta sau nu o viziune culturală demnă, ori e eternul provizorat în care condamnăm cultura română să se lăfăie dizgraţios? Intervenţia lui Ion Simuţ a fost o evidentă re-direcţionare a discuţiei: nu e posibilă o istorie a literaturii înafara criteriului politic Principial, lucrurile sunt evidente, însă în acest caz intră în joc problema metodologiei: neoistorismul francez, ca şi sociologismul lui Bourdieu, au demonstrat că topografia câmpului literar e direct determinată de politică ori mediul social, însă convertirea principiilor (politic şi estetic, prin etic), invocată de criticul Simuţ, nu-şi găseşte legitimarea E o chestiune de secol XIX (la noi, rezolvată de Gherea) demonstrarea diferenţei de nivel a eticii: morala socială, morala religioasă, morala politică sau morala estetică au în comun doar existenţa uniui nomos, diferenţiindu-se, însă, prin strategii şi coduri specifice de justificare ori condamnare Rechizitoriul lor e diferit, la fel ca şi consecinţele unei posibile amendări Imposibilitatea certitudinii, declarată de Bogdan Creţu, a definit, cred eu, nu problema canonului – transparentă teoretic –, ci pe aceea a dezbaterii cumulate a canonului şi a dosarelor Securităţii: e vorba de o stare ambiguă, rezultată din confuzia dimensiunilor, dorită de resentimentarii de după Revoluţie Poate cel mai limpede, Andrei Terian a introdus în dezbatere un principiu de ,,igienă” intelectuală: consecvenţa etică Aplicăm un principiu etic în discursul estetic al criticii, dar, fiind consecvenţi, vom extrapola acest demers de la problema etică particulară a colaboraţionismului la orice problemă etică va genera conjunctura istorică Pe urmele unui astfel de raţionament (cât se poate de valid logic), orice aspect amendabil moral va fi de acum decisiv într-o judecată estetică: ceea ce va face inoperabilă critica literară şi, în general, critica de artă Şi ceea ce va provoca mutaţii decisive în câmpul de creaţie artistică Fireşte că, dintre intervenţiile din cadrul Colocviului, rezumate mai sus, aceea a lui Alexandru Muşina îmi apare ca cea mai dezaxată şi, prin urmare, ca cea care necesită cu obligativitate un răspuns Poate şi fiindcă, fiind conştient de totala nefundamentare, poetul a făcut continuu apel la o pretinsă calitate de reprezentant al vocii tinerei generaţii Nu cred că Alexandru Muşina mă reprezintă în vreun fel, iar dacă doreşte să afle ce crede cu adevărat tânăra generaţie, nu are decât a se face mai atent la glasul ei şi mai puţin la propria voce, de care pare îndrăgostit Înainte de toate, tânăra generaţie asistă cu relativă uimire la modul în care generaţii neîmpăcate cu sine însele şi între ele încearcă să se legitimeze sau să se desfiinţeze, acuzându-se şi încercând să refacă, fără instrumente adecvate, canonul curricular Ca o pretinsă necesitate a dezbaterii despre canon, problema colaborării cu Securitatea apare continuu în dezbaterile acestor generaţii, fiind întotdeauna transformată în rampă de lansare a celor mai acide atacuri „Ce ne facem cu scriitorii care au colaborat?”, iată o întrebare plină de ridicol, ce apare întotdeauna pe buzele îngrijoraţilor de soarta societăţii şi culturii post-decembriste Pentru cine are intuiţie, e evident cât de ridicol va apărea tabloul acesta inclusiv posterităţii: canonul nu e gestionat de comisii ale Ministerului (decât, eventual, ale unuia orwellian, al Adevărului), tot aşa cum nu e remaniat de adunări şi dezbateri publice! Canonul nu se decide în piaţă, fiindcă el nu se decide în conjunctură şi circumstanţă Canonul nu e relativ şi nu e provizoriu – decât dacă e expresia unei viziuni ideologice, fiindcă nu e teologumenă şi nu e conjectură De aceea a ne întreba pe noi înşine ce ne facem cu scriitorii colaboratori e o întrebare dublu-ilegitimă: fiindcă, pe de o parte, nu suntem noi cei care decid cine rămâne şi cine iese din canon, iar, pe de alta, canonului îi pasă prea puţin – şi istoria sa o dovedeşte – de morala socială a celor pe care îi admite Ceea ce deranjează în plus e excluderea, de către generaţiile culturale mature, a soluţiei concilierii definitive Intransigent şi justiţiar, Muşina vrea să impună o carantină a literaturii, interzicând predarea autorilor colaboratori, în învăţământ, pe o perioadă de cinci ani, după ce, în anii autorităţii comuniste, nu s-a remarcat cu vreun gest de revoltă ideologică Iar dacă dânsul, chiar, ca persoană socială, ar fi cu ceva condamnabil, că atunci tăcea, iar acum acuză vehement, cred totuşi că soluţia unei reconcilieri e şi astfel preferabilă Şi, cu toate că istoric va trebui să ştim ce a însemnat perioada ’44-’90, cred că ar trebui să vorbim din ce în ce mai puţin despre ororile comunismului A evita o îndelungă discuţie revanşardă şi a înceta de-a mai deplânge cangrena piciorului amputat mi se par atitudini dezirabile pentru normalizarea dorită de toţi, a socieţăţii române Să fim liberi, cred, de toate ororile şi neputinţele unei istorii pe care suntem invitaţi să o construim azi după cum poftim Revenind la problema canonului, ar trebui semnalat faptul că, impunând cinci ani, sau zece, sau o lună de lustraţie autorilor colaboratori, Alexandru Muşina va aplica acelaşi criteriu al remanierii canonice, abuzive (fiindcă apelează la raţiuni extra-estetice), folosit de regimurile autoritare: intră în canon autorul ce trece cu bine de testul politically corect Astfel încât nu problema legitimării în sine a conceptului political corectness intră în discuţie, ci, înainte de toate, faptul că e acelaşi principiu acuzat cu violenţă în cazul politicilor totalitare Mai mult, conform principiului consecvenţei, vom aplica de acum criteriul politically corect, dar, nefiind un criteriu specific esteticului, vom ajunge la situaţia deja invocată, aceea a inoperabilităţii criticii de artă Mai mult, cine ne va asigura că acest criteriu nu va ajunge, cum s-a şi întâmplat în anii deceniilor trecute, pe mâna speculanţilor sau a ideologiilor autoritare? Mai apoi, cine e atât de orb încât să nu înţeleagă că, impunând o lustraţie pe o perioadă determinată, lustraţie care să presupună scoaterea din învăţământ a autorilor dovediţi drept colaboratori, Muşina nu interzice persoane, ci opere? Bacalaureatul sau programa facultăţilor de Litere nu promovează indivizi, ci idei, teme şi, în definitiv, opere Pe acestea le vom interzice, conform principiului defect al lui Muşina, iar nedreptatea e cu atât mai mare cu cât le interzicem pe criterii străine esteticului Ar fi naiv să ne întrebăm cu ce e de vină opera pentru erorile sociale ale autorului, cu toate că întrebarea are o oarecare legitimitate; dar observ că, translatând puniţia, prin confuzia dimensiunilor, apelăm la o politică de tip inchizitorial, eficientă pe o perioadă de timp limitată, dar traumatică şi criminală la nivelul timpului istoric Aplicând individului puniţii de natură socială (ori fizică) pentru erori de natură spirituală sau sancţionând după driterii etice (şi ecleziale) individul, pentru acte sau idei de natură intelectuală ori ştiinţifică, Biserica Catolică s-a condamnat pentru totdeauna la purgatoriul în care să-şi ardă păcatul inchiziţiei E evident că aplicând o puniţie operei (esteticului), pe criteriul unei incorectitudini politice, Muşina face o renchiziţie, ale cărei efecte vor apărea în toată amploarea lor negativă unei generaţii ulterioare Mă mai întreb dacă profesorul Muşina nu îşi dă seama şi de eroarea în care cade, atunci când, interzicând predarea timp de cinci ani a unui autor, el crede, satisfăcut, că îl scoate din canonul literar? E vorba de un canon, fireşte, dar e canonul curricular, oricum format de un sistem politic (inclusiv în democraţii, fiind asumat de un Minister, respectiv de un Guvern), dar nesuprapunându-se peste canonul estetic, acolo unde calificările sunt definitive, şi acolo unde nu avem acces, pentru a face, după bunul plac, aranjamente şi re-condiţionări Ca să nu mai zicem că ceea ce iese din mâna domnului Muşina – şi a mediului resentimentar al cărui exponent este – nu e nicidecum un canon (refăcut în urma unei turnuri politice şi sociale…), pe cât un index (tocmai în virtutea renchiziţiei pe care o instaurează resentimentarismul culturii române de azi): canonul s-a autogenerat în istorie şi e simultan memorie culturală inclusivă şi selectivă a epocilor, ca şi antologie limitativă şi restrictivă a prezentului Or decupajele şi remanierile (bazate pe un obsesiv revizionism social şi politic), pe care Muşina ar dori să le opereze, nu ţin de natura canonului, ci de aceea, politică, a unui index: cu ce este, deci, mai dezirabilă o astfel de ideologie, decât aceea pe care el însuşi o acuză? Sau, nu cumva, e vorba de una şi aceeaşi ideologie, mascată azi, dar filtrată subversiv în cultura actuală română? Nu suferă profesorul Muşina, ca şi resentimentarii ce-i seamănă, de o pseudomorfoză a ideologiei autoritare, impusă azi de voci belicoase, sub deghizamentul unei pure justiţiarităţi? Aceste chestiuni merită, cred, o reflecţie, ca şi invocata maximă (de către Ion Simuţ), din care învăţând, am reuşi să pricepem misiunea pe care o avem astăzi: de a reconstrui, mai puţin de a judeca – „Nu contează ceea ce face timpul din noi, ci ceea ce facem noi cu ceea ce face timpul din noi ” Î N L O C D E C O N C L U Z I I M I Z E L E D E Z B A T E R I I C A N O N I C E Nu am considerat necesare, întrucât nu sunt posibile acum, concluzii ale dezbaterii de faţă Din contră, propunând o dezbatere în jurul unei dezbateri, am formulat abia premisele unei ulterioare abordări dialogice a problemei Consider, însă, că, în finalul actualei expuneri, se impune o listă de oportunităţi pe care provocarea unei dezbateri pe tema canonului le-ar actualiza în favoarea spaţiului cultural şi, în speţă, literar Deoarece, după cum observa şi Rorty în privinţa rostului oricărei teorii, cu adevărat important nu este să avem dreptate, ci să fim folositori Cred că teoria canonului reprezintă obiectul unei dezbateri actuale, iar aceasta pentru că, înainte de toate, stabilind în spaţiul culturii române principiile şi mecanismele unui canon viu şi selectat valoric, redimensionăm evolutiv literatura română în interiorul propriei limbi şi în contextul dialogului cultural european şi universal În ce priveşte seria de mize pe care le aduce cu sine dezbaterea principiului canonic, aceasta ar fi structurată, în ce mă priveşte, în mod selectiv, după cum urmează: * formarea unei epistemologii distincte, la limita teoriei literare şi a comparatismului, care să se dezvolte într-o ştiinţă a canonului şi canonizării; * propedeutica unui sistem teoretic complet al canonului; * construirea unei teorii a canonului (ca alternativă adusă de teoria literară românească – cu precădere de mediul universitar –, dezbaterilor internaţionale din jurul principiului canonic?); * instrumentarea unui dosar de istorie literară evolutivă a noţiunii de canon şi a canonului propriu-zis, ca şi a unui dosar de receptare critică a dezbaterii; * întemeierea istoriei literare şi a demersurilor ei valorizante pe concepte centrale şi centralizatoare, ca şi pe un sistem (al canonului) legitim şi obiectiv, necesar unui proiect de sistematizare axiologică a unei literaturi; * instituirea unui sistem teoretic de gardă, cu funcţia protejării câmpului literar de ideologii, de obsesii sau de abuzuri circumstanţiale; * impulsionarea comparatismului românesc, prin elaborarea unui limbaj ştiinţific bazat pe noţiuni şi concepte delimitative şi cuantificabile (cum e conceptul influenţei sau acela al meprizei, dar şi printr-un tabel sinoptic conceptual al termenilor operabili ai canonului); * facilizarea comparatismului, prin stabilirea, pe baza unei teorii a canonului, a unor topografii literare stabile (la diversele nivele istorice şi spaţiale ale canonului: individual-naţional-continental-universal, curricular-estetic, paradigmatic-etatizat etc ); * re-configurarea unui peisaj (construit axiologic) al literaturii est-europene şi balcanice şi exportarea literaturilor marginale în interiorul culturii occidentale (fapt ce poate re-structura, în virtutea unui impact cultural, însuşi canonul occidental); * particularizarea mecanismelor canonizării şi eludarea confuziei canonizare-mitizare (speculată cu succes, din păcate, în favoarea mitizării); astfel s-ar introduce şi un plus de legitimitate în cruciada de-mitizărilor; * creşterea transparenţei procesului de formare a antologiei curriculare şi a canonului propriu-zis (inclusiv prin suprapunerea acestora şi revalorizările pe baza cuantumului canonic); * re-cartografierea câmpului literar românesc, contemporan şi actual, nu pe baza unui obsesiv revizionism, ci în virtutea unui principiu canonic regularizator (dar nu uniformizator); * rezolvarea crizei eclectismului în care critica literară română se află azi, prin restabilirea principiilor canonice Astfel încât, afirmaţia (descurajantă pentru cititor, descalificantă pentru autor, a) lui Nicolae Manolescu, din Introducerea recentei sale Istorii critice a literaturii române, conform căreia „canonul nu se discută, canonul se face”, e dubioasă cel puţin din două puncte de vedere: înainte de toate, ea e expresia unei ideologii negatoare a dialogului teoretic, a meta-discursului, deci a reflecţiei asupra problemei (încurajând actul prin eliminarea raţionalizării lui); ca, în cele din urmă, să fie expresia unei operaţii ilicite ştiinţific: transferă istoriei literare (şi, în particular, istoricului) dreptul unei exercitări de putere nefondat pe o prealabilă întemeiere în legitatea unui sistem (în cazul de faţă, cel al meta-discursului, al teoriei canonice); pentru a nu mai insista şi asupra faptului că exercită un dublu abuz speculativ: impune liste canonice literaturii şi impune perspective nombriliste, autosuficiente, în genul autorităţii demiurgice maioresciene, câmpului cultural Astfel înţeles canonul, el e, într-adevăr, indezirabil, fiindcă nu e un canon, ci, mai degrabă, o eroare canonică (atunci când oferă liste canonice), când nu chiar abuz canonic (atunci când impune principii ale corectitudinii politice sau operează concepte şi metode străine câmpului canonic cultural) Dar ignorarea problemei sale teoretice nu e o opţiune mai fericită Antoine Compagnon deplângea, în mod legitim, această evidenţă, cu ceva timp în urmă: „Absenţa unei dezbateri legate de canon poate să însemne permanenţa unui consens, dar şi indiferenţă Cea de-a doua ipoteză este, din nefericire, mai probabilă ( ) Indiferenţa faţă de definirea canonului demonstrează că educaţia nu este pertinentă în ochii intelectualilor din Europa ” Iată punctul de pornire al unei alte dezbateri, aplicată punctual asupra derivelor istorice ale canonului românesc post-decembrist Cum, însă, abordarea teoretică, în defavoarea sau în avanscena uneia particulare, se impune cu mai mare stringenţă, consider că necesară e o continuare a gândirii critice asupra canonului, a sistemului canonic şi a principiului canonic Personal sunt interesat de un astfel de demers, care ar trebui structurat pe două mari direcţii de cercetare: o istorie a canonului (istorie a principiului canonic, respectiv istorie a conceptului canonic), respectiv o sistematică a canonului (unde morfologia şi sintaxa canonului să definească elementele sale constituante, ca şi întreaga cartografie a relaţiilor interioare şi exterioare între acestea, respectiv ale canonului cu istoria şi câmpul cultural) B I B L I O G R A F I E I DIN PERIODICE 1 ***, Dosar Canonul, în Viaţa Românească, nr 3 / 2001 (coord Liviu Ioan Stoiciu şi Marin Mincu) 1 LECERCLE, Jean-Jacques, Défend l'idée d'un „canon spirituel” à distinguer du „canon contingent”, sursă: site Vox Poetica, http://www vox-poetica org/t/progres htm 1 SHUSTERMAN, Ronald, Quelques pages arnoldiennes sur l’idée du canon, sursă: site Vox Poetica, http://www vox-poetica org/t/canon htm 1 SULTAN, Patrick, La théorie postcoloniale, une entreprise de contestation du canon occidental, sursă: site Fabula, http://www fabula org/revue/cr/145 php I VOLUME COLECTIVE 1 ***, Canon şi canonizare, antologie, coord Marin Mincu, Ed Pontica, Constanţa, 2003 I ESEURI, STUDII, VOLUME PERSONALE 1 ABRAHAM, William J , Canon and Criterion in Christian Theologz from Fathers to Feminism, Clarendon Press, Oxford, 1998 1 AUGUSTIN, Fericitul, Confesiuni, trad Eugen Munteanu, Ed Nemira, Bucureşti, 2000 1 BAILLY, Anatole, Abrégé du dictionnaire Grec-Français, Ed Hachette, Paris, 1901 1 BLOOM, Harold, Canonul occidental, trad Delia Ungureanu, pref Mircea Martin, Grupul Editorial Art, Bucureşti, 2007 1 idem, Anxietatea influenţei (o teorie a poeziei), trad Rareş Moldovan, Ed Paralela 45, Piteşti, 2008 1 BOURDIEU, Pierre, Sociologia artei, trad Laura Albulescu, Grupul Editorial ART, Bucureşti, 2008 1 COMPAGNON, Antoine, Le Démon de la Théorie, Ed Seuil, Franţa, 1998 1 DETIENNE, Marcel, Inventarea mitologiei, trad Robert Adam şi Dan Stanciu, Ed Symposion, Bucureşti, 1997 1 GIRARDET, Raoul, Mituri şi mitologii politice, trad Daniel Dimitriu, pref Gabriela Adameşteanu, Ed Institutul European, Iaşi, 1997 1 ICĂ, Ioan I jr , Canonul Ortodoxiei, vol I, Canonul apostolic al primelor secole, Ed Deisis, Sibiu, 2008 1 LAHIRE, Bernard, La condition littéraire: la double vie des écrivains, Ed La Découverte, Franţa, 1999 1 LAMPE, G W , A Greek Patristic Lexicon, Oxford, 1961 1 NEGRICI, Eugen, Iluziile literaturii române, Ed Cartea Românească, Bucureşti, 2008 1 NICOLAE, Cosana, Canon, canonic, Ed Univers, 2006 1 SHAKESPEARE, William, Opere, vol I-VIII, trad B Solalocu, D Duţescu, I Frunzetti, D Lăzărescu, M Gheorghiu, D Grigorescu, V Teodorescu, L Leviţchi, I Vinea, V Bârnă, T Gheorghiu, Ed Univers, Bucureşti, 1982-1990 (volumele V, VI, VII)